DÔVODOVÁ SPRÁVA

A.	Všeobecná časť 

Vládny návrh  zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) bol vypracovaný z dôvodu plnenia úlohy č. 11 uloženej v mesiaci august 2025 Plánom legislatívnych úloh vlády Slovenskej republiky na rok 2025 a súčasne plnenia úlohy B.10 uloženej ministrovi vnútra Slovenskej republika uznesením vlády Slovenskej republiky č. 589 z 2. októbra 2024 k návrhu na určenie gestorských ústredných orgánov štátnej správy a niektorých orgánov verejnej moci zodpovedných za prebratie a aplikáciu smerníc predložiť v spolupráci s ministrom práce, sociálnych vecí a rodiny Slovenskej republiky na rokovanie vlády návrhy právnych predpisov, ktorými sa zabezpečí prebratie smernica Európskeho parlamentu a Rady (EÚ) 2024/1233 z 24. apríla 2024  o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (prepracované znenie) (Ú. v. EÚ L, 2024/1233, 30.4.2024) (ďalej len „smernica (EÚ) 2024/1233“). 
Predkladaným návrhom zákona sa zavádza niekoľko zmien, ktorých cieľom je najmä úprava niektorých podmienok na pobyt a zamestnanie štátnych príslušníkov tretích krajín v nadväznosti na transpozíciu smernice (EÚ) 2024/1233. Navrhované zmeny sú obsiahnuté v článku I a v článku V návrhu zákona. Ide napríklad o stanovenie konkrétnej doby na doloženie chýbajúcich dokladov v prípade podania neúplnej žiadosti o jednotné povolenie na pobyt a zamestnanie alebo o zavedenie nových dôvodov, kedy policajný útvar nezačne konanie o zrušení prechodného pobytu na účel zamestnania v prípade nezamestnanosti.
Návrh zákona ďalej v čl. I rieši požiadavky vyplývajúce z aplikačnej praxe. V oblasti vízovej problematiky ide o úpravu podmienok a niektorých procesov v rámci udeľovania a zamietnutia žiadosti o udelenie národného víza, resp. zrušenia národného víza štátnemu príslušníkovi tretej krajiny. Spresňuje sa príslušnosť na konanie o zrušení národného víza. 
Ďalšie úpravy v návrhu zákona sa týkajú aplikačnej praxe služby hraničnej                              a cudzineckej polície. V prípade služby hraničnej polície ide o zmeny a doplnenia súvisiace                   s vykonávaním hraničnej kontroly, so zavedením oprávnenia policajta útvaru služby hraničnej polície zadržať na základe stanovených dôvodov cestovný doklad alebo iný doklad, so zavedením nových priestupkov a sankcií. 
Čo sa týka služby cudzineckej polície, návrhom zákona sa pokračuje v procesoch  odbúravania administratívnej záťaže (na strane správnych orgánov, občanov Slovenskej republiky a cudzincov), ako aj zjednodušovania podmienok pobytu cudzincov na území Slovenskej republiky. Navrhované úpravy je potrebné zaviesť aj na základe poznatkov z aplikačnej praxe. Spresňuje sa definícia pojmu „asistovaný dobrovoľný návrat“, zavádza sa akceptovanie elektronického súhlasu s ubytovaním cudzinca, ak túto skutočnosť potvrdí fyzická osoba alebo ubytovateľ prostredníctvom elektronickej služby zavedenej na tento účel. Upravujú sa niektoré podmienky obnovenia prechodného pobytu na účel podnikania; povinnosti voči konkrétnym inštitúciám (napr. daňový úrad, zdravotné poisťovne, Sociálna poisťovňa) už nebudú dôvodom na neobnovenie prechodného pobytu. Zavádza sa nový dôvod na zrušenie prechodného pobytu na účel podnikania, a to na základe podnetu príslušných orgánov. Rodinným príslušníkom žiadajúcim o zlúčenie rodiny so štátnym príslušníkom tretej krajiny s udeleným dlhodobým pobytom sa pri podaní žiadosti o udelenie prechodného pobytu rozširuje povinnosť prikladať k žiadosti aj doklad preukazujúci príbuzenský vzťah s garantom pobytu. Taktiež sa v prípade študentov predlžuje maximálna doba na rozhodnutie o ich žiadostiach o prechodný pobyt zo súčasných 30 dní na 90 dní. Tieto zmeny súvisia najmä s enormným náporom cudzincov na oddelenia cudzineckej polície Policajného zboru, ktorý je potrebné regulovať tak, aby bolo možné vybavovať ich žiadosti v zákonných lehotách.     
Pri elektronickom podaní žiadosti o obnovenie pobytu sa zavádza povinnosť podať kompletnú žiadosť so všetkými požadovanými dokladmi, a to z dôvodu plánovaného zavedenia kontroly týchto dokladov umelou inteligenciou, t. j. aby umelá inteligencia bola plne využitá. 
Zosúlaďuje sa názov dokladu o pobyte vydávanom občanovi Európskej únie s požiadavkami Európskej Komisie; zároveň sa predlžuje platnosť dokladov o pobyte občanom Únie z 5 rokov na 10 rokov, čím sa odbúra administratívna záťaž. 
V rámci udeľovania dlhodobého pobytu štátnym príslušníkom tretích krajín sa zavádza povinnosť preukazovať zabezpečenie ubytovania v prípadoch, ak žiadateľ zmenil adresu pobytu. 
V súvislosti so zavedením cestovného povolenia ETIAS (Európsky systém pre cestovné informácie a povolenia) udeľovaného podľa § 19 zákona o pobyte cudzincov, sa upravuje okruh povinností dopravcov zodpovedných za prepravu štátnych príslušníkov tretích krajín. 
Návrh zákona ďalej upravuje prax v oblasti poskytovania údajov z osobitného informačného systému Policajného zboru, ktorý vedie informácie o pobyte cudzincov na území Slovenskej republiky. 
Ďalším cieľom návrhu zákona je prijatie legislatívnych opatrení v súvislosti                             s vyriešením pobytového statusu príjemcov dočasného útočiska na území Slovenskej republiky po skončení poskytovania dočasného útočiska. V súčasnosti je oficiálny počet zaregistrovaných príjemcov dočasného útočiska na území Slovenskej republiky viac ako 135.000 osôb. V prípade skončenia poskytovania dočasného útočiska jeho príjemcom bez ďalšieho riešenia ich pobytu by to znamenalo povinnosť týchto osôb vycestovať z územia Slovenskej republiky. Návrhom zákona sa prijímajú opatrenia, na základe ktorých môžu príjemcovia dočasného útočiska po skončení jeho poskytovania plynule prejsť na pobytový status. Zároveň sa upravuje časový rámec týkajúci sa platnosti dokladov o pobyte k dočasnému útočisku. Z dôvodu zníženia náporu odídencov na oddelenia cudzineckej polície sa umožní prechod z dočasného útočiska na konkrétny účel prechodného pobytu podľa prechodného ustanovenia už po nadobudnutí účinnosti zákona.   

V článku II návrh zákona zavádza zmeny týkajúce sa udeľovania štátneho občianstva Slovenskej republiky, resp. nadobudnutia cudzieho štátneho občianstva. Ide o úpravu (zjednodušenie) podmienok udeľovania štátneho občianstva potomkom bývalých československých občanov, ktorí nežijú na území Slovenskej republiky, rozšírenie kompetencií okresných úradov v oblasti zaznamenávania nadobudnutia cudzieho štátneho občianstva do príslušných informačných systémov verejnej správy z dôvodu zabezpečenia  operatívnej komunikácie s fyzickými osobami, ako aj zastupiteľskými úradmi Slovenskej republiky v rámci tejto agendy.

Novelou zákona o hlásení pobytu občanov Slovenskej republiky a registri obyvateľov Slovenskej republiky v čl. III sa umožní občanovi v lehote do 90 dní odo dňa prevzatia listiny o udelení štátneho občianstva Slovenskej republiky, aby sa prihlásil na trvalý pobyt v obci bez toho, aby musel požiadať o vydanie osvedčenia o štátnom občianstve, čím dochádza k odbúraniu administratívnej záťaže. 
Článok IV novelizuje zákon o azyle s tým, aby vyplácanie príspevku za poskytovanie ubytovania odídencovi bolo vždy viazané na vyhlásené dočasné útočisko.
V zákone o službách zamestnanosti sa v čl. V upravujú niektoré ustanovenia súvisiace s transpozíciou smernice (EÚ) 2024/1233 ako aj možnosť pokračovať v zamestnaní pre odídencov po skončení dočasného útočiska. Upravujú sa niektoré ustanovenia na základe požiadaviek zamestnávateľov.
Návrh zákona predpokladá pozitívny a negatívny vplyv na rozpočet verejnej správy, pozitívny a negatívny vplyv na podnikateľské prostredie, pozitívny a negatívny sociálny vplyv, pozitívny aj negatívny vplyv na služby verejnej správy pre občana a pozitívny vplyv na  informatizáciu spoločnosti. Návrh zákona nepredpokladá žiadny vplyv na manželstvo, rodičovstvo a rodinu ani na životné prostredie. 
Návrh zákona nie je predmetom vnútrokomunitárneho pripomienkového konania. 

Návrh zákona je v súlade s Ústavou Slovenskej republiky, ústavnými zákonmi a nálezmi ústavného súdu, s inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. 
 
DOLOŽKA ZLUČITEĽNOSTI
návrhu zákona s právom Európskej únie

1. Navrhovateľ zákona: Vláda Slovenskej republiky
2. Názov návrhu zákona: Vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov  a ktorým sa menia a dopĺňajú niektoré zákony

3. Predmet návrhu zákona je upravený v práve Európskej únie:

a) v primárnom práve – čl. 21, 45, 67, 77 a 79 Zmluvy o fungovaní Európskej únie (Ú. v.  EÚ C 202, 7.6.2016);

b) v sekundárnom práve 

- smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (Mimoriadne vydanie Ú. v. EÚ, kap. 19/zv. 06; Ú. v. EÚ L 16, 23.1.2004) v platnom znení – gestor:  Ministerstvo vnútra SR;  
- smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS             a 93/96/EHS (Ú. v. EÚ L 158, 30.4.2004) v platnom znení – gestor: Ministerstvo vnútra SR, spolugestori: Ministerstvo práce, sociálnych vecí a rodiny SR, Ministerstvo zdravotníctva SR, 
- smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (prepracované znenie) (Ú. v. EÚ L 132, 21.5.2016) v platnom znení – gestor: Ministerstvo vnútra SR, spolugestori: Ministerstvo práce, sociálnych vecí a rodiny SR, Ministerstvo školstva, výskumu, vývoja a mládeže SR,   
- smernica Európskeho parlamentu a Rady (EÚ) 2024/1233 z 24. apríla 2024 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (prepracované znenie) (Ú. v. EÚ L, 2024/1233, 30.4.2024) – gestor: Ministerstvo vnútra SR, spolugestori: Ministerstvo práce, sociálnych vecí a rodiny SR, 
- rozhodnutie Európskeho parlamentu a Rady č. 1105/2011/EÚ z  25. októbra 2011                             o zozname cestovných dokladov, ktoré oprávňujú držiteľa na prekročenie vonkajších hraníc                a do ktorých možno vyznačiť vízum, a o vytvorení mechanizmu na vytváranie tohto zoznamu (Ú. v. EÚ L 287, 4.11.2011) – gestor:  Ministerstvo vnútra SR, Ministerstvo zahraničných vecí a európskych záležitostí SR,
c)	v judikatúre Súdneho dvora Európskej únie priamo upravený nie je.

4. Záväzky Slovenskej republiky vo vzťahu k Európskej únii: 
a) lehota na prebratie príslušného právneho aktu Európskej únie, príp. aj osobitnú lehotu účinnosti jeho ustanovení – lehota na prebratie smernice 2003/109/ES bola do 23. januára 2006, lehota na prebratie smernice 2004/38/ES do 30. apríla 2006, lehota na prebratie smernice (EÚ) 2016/801 bola do 23. mája 2018, lehota na prebratie smernice (EÚ) 2024/1233 je do 21. mája 2026 (čl. 2 bod 2, čl. 3 ods. 2 a 5, čl. 4 ods. 1, 2 a 4, čl. 5 ods. 2, 3 a 4, čl. 6 ods. 1, čl. 7 ods. 1, čl. 8 ods. 2, 3 a 4, čl. 9, čl. 10, čl. 11 ods. 1 písm. d), čl. 11 ods. 2 až 6, čl. 12 ods. 1 písm. a), b), g) a h), čl. 12 ods. 2 písm. d) bod ii), čl. 13, 14, 16 a 17);
b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258                 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie –  
Konanie v rámci „EÚ Pilot“ č. 8032/15/JUST bolo začaté v októbri 2015 v súvislosti s transpozíciou smernice 2004/38/ES, ktoré pokračovalo v roku 2016 a 2024 položením doplňujúcich otázok Komisie týkajúcich sa transpozície a aplikácie predmetnej smernice;
Zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov sa týka neukončené konanie o porušení povinnosti vedeného podľa čl. 258 Zmluvy o fungovaní Európskej únie začaté dňa 24. januára 2024 bolo číslom INFR(2024)0136 pre neoznámenie transpozičných opatrení k smernici Európskeho Parlamentu a Rady (EÚ) 2021/1883 z 20. októbra 2021 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania a o zrušení smernice Rady 2009/50/ES;
Dňa 13. marca 2024 bolo začaté konanie o porušení povinnosti vedeného podľa čl. 258 Zmluvy o fungovaní Európskej únie pod číslom INFR(2024)2010  z dôvodu nesprávnej transpozície smernice Európskeho parlamentu a Rady 2014/36/EÚ z 26. februára 2014 o podmienkach vstupu a pobytu štátnych príslušníkov tretích krajín na účel zamestnania ako sezónni pracovníci;
c) informácia o právnych predpisoch, v ktorých sú uvádzané právne akty Európskej únie už prebraté, spolu s uvedením rozsahu ich prebratia, príp. potreby prijatia ďalších úprav:
- smernica 2003/109/ES bola úplne prebratá do zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov;
- smernica 2004/38/ES bola úplne prebratá do zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov;  zákona                            č. 71/1967 Zb. o správnom konaní (správny poriadok) v znení neskorších predpisov, zákone č. 171/1993 Z. z. o Policajnom zbore v znení neskorších predpisov, zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, zákona č. 647/2007 Z. z. o cestovných dokladoch a o zmene a doplnení niektorých zákonov, zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákona č. 300/2005 Z. z. Trestný zákon, zákona č. 321/2018 Z. z., ktorým sa mení a dopĺňa zákon č. 550/2003 Z. z. o probačných a mediačných úradníkoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ústavného zákona  č. 460/1992 Zb. -  Ústava Slovenskej republiky v znení neskorších predpisov;
- smernica (EÚ) 2016/801 bola úplne prebratá do zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov;  zákona č. 71/1967 Zb. o správnom konaní (správny poriadok) v znení neskorších predpisov, zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)                  v znení neskorších predpisov, zákona č. 647/2007 Z. z. o cestovných dokladoch a o zmene  a doplnení niektorých zákonov, zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákona č. 311/2001 Z. z. Zákonník práce, zákona č. 125/2006 Z. z. o inšpekcii práce a o zmene a doplnení zákona              č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákona č. 160/2015 Z. z. Civilný sporový poriadok, zákona                            č. 460/1992 Zb. Ústava Slovenskej republiky - Ústava SR, zákona č. 131/2002 Z. z. o  vysokých školách a o zmene a doplnení niektorých zákonov v znení neskorších predpisov, zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení neskorších predpisov, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákona č. 282/2008 Z. z. o podpore práce s mládežou a o zmene a doplnení zákona                       č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov, zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov, zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov  v znení neskorších predpisov, zákona č. 406/2011 Z. z. o dobrovoľníctve a o zmene a doplnení niektorých zákonov 

5. Návrh zákona je zlučiteľný s právom Európskej únie: úplne. 

	





Doložka vybraných vplyvov


	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

	Predkladateľ (a spolupredkladateľ)

	Vláda Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

1. smernica Európskeho parlamentu a Rady (EÚ) 2024/1233 z 24. apríla 2024 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (prepracované znenie) (Ú. v. EÚ L, 2024/1233, 30.4.2024)
2. smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktorí sú osobami s dlhodobým pobytom (Mimoriadne vydanie Ú. v. EÚ, kap. 19/zv.06; Ú. v. EÚ L 16, 23.1.2004) v platnom znení
3. smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, 30.4.2004) v platnom znení
4. smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (prepracované znenie) (Ú. v. EÚ L 132, 21.5.2016) v platnom znení

	Termín začiatku a ukončenia PPK
	september 2025 

	Predpokladaný termín predloženia na pripomienkové konanie
	november 2025

	Predpokladaný termín začiatku a ukončenia ZP** 
	 

	Predpokladaný termín predloženia na rokovanie vlády SR*
	marec  2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
1. povinnosť transpozície smernice smernica Európskeho parlamentu a Rady (EÚ) 2024/1233 z 24. apríla 2024 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (prepracované znenie) (Ú. v. EÚ L, 2024/1233, 30.4.2024) (ďalej len „smernica (EÚ) 2024/1233“).
2. potreba úpravy transpozície smernice Rady 2003/109/ES z 25. novembra 2003 o právnom postavení štátnych príslušníkov tretích krajín, ktorí sú osobami s dlhodobým pobytom (Mimoriadne vydanie Ú. v. EÚ, kap. 19/zv.06; Ú. v. EÚ L 16, 23.1.2004) v platnom znení (ďalej len „smernica 2003/109/ES v platnom znení“).
3. potreba úpravy transpozície smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, 30.4.2004) v platnom znení (ďalej len „smernica 2004/38/ES v platnom znení“) z dôvodu  zosúladenia požiadaviek Európskej Komisie vo veci názvu dokladu o pobyte, ktorý sa vydáva občanom Európskej únie, s legislatívou a aplikačnou praxou Slovenskej republiky.    
4. smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (prepracované znenie) (Ú. v. EÚ L 132, 21.5.2016) v platnom znení (ďalej len „smernica (EÚ) 2016/801 v platnom znení“).   
5. potreba úpravy podmienok a niektorých procesov v rámci  udeľovania národného víza štátnym  príslušníkom tretích krajín. 
6. potreba zjednodušenia a zefektívnenia postupov (vrátane elektronizácie procesov) a odstránenie nedostatkov vyplývajúcich z aplikačnej praxe v súvislosti s problematikou pobytov a návratov cudzincov zdržiavajúcich sa na území Slovenskej republiky.
7. potreba riešenia pobytového statusu príjemcov dočasného útočiska na území Slovenskej republiky po skončení poskytovania dočasného útočiska.  
8. potreba riešiť situáciu v oblasti pobytov štátnych príslušníkov tretích krajín, kde povinnosť ich obnovenia bola pozastavená z dôvodu vyhlásenia mimoriadnej situácie v súvislosti s hromadným prílevom cudzincov na územie Slovenskej republiky spôsobenej ozbrojeným konfliktom na území Ukrajiny (ďalej len „mimoriadna situácia“). Ide o návrh skončenia uplatňovania výnimiek v § 131k zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“) vo vzťahu k platnosti pobytu a lehotám, najneskôr k dátumu 30. júna 2027.   
9. potreba riešenia požiadaviek vyplývajúcich z aplikačnej praxe v oblasti udeľovania štátneho občianstva Slovenskej republiky, resp. nadobudnutia cudzieho štátneho občianstva. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu novely zákona je: 
1. Zavedenie navrhovaných legislatívnych opatrení zabezpečí zosúladenie európskej legislatívy s národnou legislatívou. Konkrétne ide najmä o zavedenie časového limitu 15 dní na doplnenie povinných náležitostí (dokladov) v prípade podania neúplnej žiadosti o udelenie pobytu v rámci jednotného povolenia na pobyt a zamestnanie sa. Taktiež sa v tejto súvislosti rozširuje ochrana pred zrušením prechodného pobytu štátneho príslušníka tretej krajiny v režime jednotného povolenia v prípade obdobia jeho nezamestnanosti za konkrétne stanovených podmienok (napr. pokiaľ obdobie nezamestnanosti v súčte nepresiahne šesť mesiacov a pobyt má udelený viac ako dva roky a zároveň si splnil oznamovaciu povinnosť). Zavádza sa aj povinnosť štátneho  príslušníka tretej krajiny s udeleným pobytom na účel zamestnania v režime jednotného povolenia oznamovať obdobie svojej nezamestnanosti (začiatok, aj koniec) v konkrétnom časovom limite (do 7 pracovných dní).
2. Úprava transpozície smernice 2003/109/ES v platnom znení na účel odstránenia  niektorých problémov vznikajúcich v aplikačnej praxi, a to preukazovanie ubytovania v prípade zmeny adresy žiadateľa o dlhodobý pobyt a tiež rozšírenie povinnosti rodinných príslušníkov žiadajúcim o zlúčenie rodiny so štátnym príslušníkom tretej krajiny s udeleným dlhodobým pobytom predkladať doklad o príbuzenskom vzťahu  s garantom pobytu.  
3. Úprava transpozície smernice 2004/38/ES v platnom znení na účel zabezpečenia súladu požiadaviek Európskej Komisie vo veci názvu dokladu o pobyte, ktorý sa vydáva občanom Európskej únie, s legislatívou a aplikačnou praxou Slovenskej republiky. Názov „Pobytový preukaz občana EÚ“ sa mení na: „Doklad o pobyte občana EÚ“, aby bolo jednoznačne rozlíšené, že „pobytové preukazy“ sú doklady vydávané výlučne štátnym príslušníkom tretích krajín, ktorí sú rodinnými príslušníkmi občanov EÚ. 
4. Úprava transpozície smernice (EÚ) 2016/801 v platnom znení v súvislosti s predĺžením maximálnej doby na rozhodnutie správneho orgánu o žiadostiach o prechodný pobyt na účel štúdia zo súčasných 30 dní na 90 dní.   
5. Úprava podmienok a niektorých procesov v rámci  udeľovania národného víza štátnym  príslušníkom tretích krajín. 
6. Úprava a precizovanie niektorých podmienok a procesov v rámci pobytovej agendy, odbúranie administratívnej záťaže na strane cudzinca ako aj na strane správneho orgánu, zabezpečenie zjednodušenia a zefektívnenia postupov (aj formou elektronizácie niektorých procesov) a odstránenie nedostatkov vyplývajúcich z aplikačnej praxe v súvislosti s problematikou cudzincov zdržiavajúcich sa na území Slovenskej republiky. 
Ide napr. o zavedenia akceptovania elektronického súhlasu s ubytovaním, ktorý štátnemu príslušníkovi tretej krajiny potvrdí fyzická osoba alebo ubytovateľ. Zosúlaďuje sa aplikačná prax s predchádzajúcou novelou zákona o pobyte cudzincov v prípade zamestnania sezónnych zamestnancov a podnikania štátnych príslušníkov tretích krajín, kde však ide len o legislatívno-technické úpravy. Upravujú sa tiež niektoré podmienky  prechodného pobytu na účel podnikania – napr. rozšírenie povinnosti štátnym príslušníkom tretích krajín s udeleným prechodným pobytom na účel podnikania nemať evidované nedoplatky voči konkrétnym inštitúciám (napr. daňový úrad, colný úrad, sociálna poisťovňa, zdravotná poisťovňa) počas celej doby vykonávania účelu tohto pobytu. V opačnom prípade je to dôvod na zrušenie prechodného pobytu na účel podnikania (na základe podnetu príslušného orgánu). Predlžuje sa lehota na rozhodovanie správneho orgánu o udelení pobytu študentom z 30 dní na 90 dní. V prípade rodinných príslušníkov, ktorí sa zlučujú k štátnemu príslušníkovi tretej krajiny s udeleným prechodným pobytom na účel výskumu a vývoja, sa vypúšťa povinnosť preukazovať zabezpečenie ubytovania (a to aj následne pri obnove takéhoto pobytu). Zavádza sa akceptovanie elektronického súhlasu s ubytovaním cudzinca, ak túto skutočnosť potvrdí fyzická osoba alebo ubytovateľ prostredníctvom elektronickej služby zavedenej na tento účel. Návrh zákona zavádza tiež zmeny v oblasti udeľovania dlhodobého pobytu. Návrhom zákona sa rozširuje aj okruh povinností dopravcov v súvislosti so zavedením cestovného povolenia, udeľovaného podľa § 19 zákona o pobyte cudzincov, v rámci ktorých sa dopravcovi zakazuje dopraviť na hraničný priechod štátneho príslušníka tretej krajiny bez platného cestovného povolenia, ak sa vyžaduje. Táto povinnosť vyplýva z Nariadenia Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS).  
7. Zabezpečenie riešenia pobytového statusu príjemcov dočasného útočiska na území Slovenskej republiky po skončení poskytovania dočasného útočiska. Prijatím navrhovaných legislatívnych opatrení sa pre príjemcov dočasného útočiska zavedie možnosť prechodu na prechodný pobyt na konkrétny účel podľa zákona o pobyte cudzincov. Primárne sa jedná o prechodný pobyt na účel zamestnania, ale aj ďalšie účely pobytu, ako napr. podnikanie, štúdium, výskum a vývoj, zlúčenie rodiny. 
8. Skončenie uplatňovania výnimiek v § 131k zákona o pobyte cudzincov vo vzťahu k platnosti pobytu a lehotám, čo bude spojené so znovuzavedením  pozastavenej povinnosti štátnych príslušníkov tretích krajín obnovovať si (v prípade záujmu ostať ďalej na našom území) pobyt po jeho skončení, t. j. znovuzavedenie systému obnovy pobytov, ktorý sa uplatňoval v aplikačnej praxi pred vyhlásením mimoriadnej situácie,     
9. Úprava (zjednodušenie) podmienok udeľovania  štátneho občianstva potomkom bývalých československých občanov, ktorí nežijú na území Slovenskej republiky. Rozšírenie kompetencií okresných úradov v oblasti zaznamenávania nadobudnutia cudzieho štátneho občianstva do príslušných informačných systémov verejnej správy z dôvodu zabezpečenia operatívnej komunikácie s fyzickými osobami, ako aj zastupiteľskými úradmi Slovenskej republiky v rámci tejto agendy. Racionalizácia procesov a odbúranie administratívnej záťaže  v prípade žiadostí o vydanie dokladov totožnosti u osôb, ktoré prevezmú listinu o udelení štátneho občianstva SR. Elektronizácia niektorých procesov a rozšírenie možnosti podávať žiadosť o vydanie potvrdenia o štátnom občianstve SR k ľubovoľnému dátumu, ktorý uvedie žiadateľ vo svojej žiadosti.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
1. Priamo dotknutým subjektom sú štátni príslušníci tretích krajín, občania Európskej únie, ako aj potomkovia bývalých československých občanov; 
2. Priamo dotknutým subjektom je verejná správa: 
- Ministerstvo vnútra SR (príslušné policajné útvary v pôsobnosti úradu hraničnej a cudzineckej polície Prezídia PZ, ktoré budú v aplikačnej praxi prichádzať do kontaktu s cudzincami; Sekcia verejnej správy MV SR – odbor štátneho občianstva), 
- Ministerstvo práce, sociálnych vecí a rodiny SR (úrady práce, sociálnych vecí a rodiny; sociálna poisťovňa), 
- Ministerstvo zahraničných vecí a európskych záležitostí SR (zastupiteľské úrady SR), 
- Ministerstvo financií SR (daňové úrady, colné úrady), 
- Ministerstvo zdravotníctva SR (zdravotné poisťovne) 
- niektoré právnické a fyzické osoby: napr. dopravcovia, ubytovatelia 

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
V rámci návrhu novely zákona neboli alternatívne riešenia identifikované ani posudzované. 
1. transpozícia smernice (EÚ) 2024/1233 je povinná a neexistuje iný spôsob jej  zavedenia do národnej legislatívy, resp. jej uplatnenia v praxi. 
2. v rámci úpravy transpozície smernice 2003/109/ES v platnom znení neexistuje iný spôsob jej  zavedenia do národnej legislatívy, resp. jej uplatnenia v praxi.
3. v rámci úpravy transpozície smernice 2004/38/ES v platnom znení neexistuje iný spôsob jej  zavedenia do národnej legislatívy, resp. jej uplatnenia v praxi. 
4. v rámci úpravy transpozície smernice (EÚ) 2016/801 v platnom znení neexistuje iný spôsob jej  zavedenia do národnej legislatívy, resp. jej uplatnenia v praxi. 
5. potreba úpravy podmienok a niektorých procesov v rámci  udeľovania národného víza štátnym  príslušníkom tretích krajín vyplýva z aplikačnej praxe a nie je možné zabezpečiť ju iným ako navrhovaným spôsobom. 
6. uľahčenie a zjednodušenie niektorých podmienok prijímania cudzincov na naše územie a odstránenie nedostatkov vyplývajúcich z aplikačnej praxe v súvislosti s problematikou pobytov cudzincov zdržiavajúcich sa na území Slovenskej republiky nie je možné zabezpečiť iným ako navrhovaným spôsobom.
7. zlegalizovanie zdržiavania sa príjemcov dočasného útočiska na území Slovenskej republiky po skončení jeho poskytovania nie je možné zrealizovať iným spôsobom. Zavedením  možnosti prechodu na prechodný pobyt bývalým príjemcom dočasného útočiska sa predíde hrozbe, že by sa tieto osoby náhle a hromadne ocitli v postavení osôb na neoprávnenom pobyte. Zároveň sa tým zabráni ich náhlemu výpadku z trhu práce. Tieto ciele nie je možné dosiahnuť inými prostriedkami.
8. skončenie uplatňovania výnimiek v § 131k zákona o pobyte cudzincov vo vzťahu k platnosti pobytu a lehotám znovuzavedením pozastavenej povinnosti štátnych príslušníkov tretích krajín obnovovať si (v prípade záujmu ostať ďalej na našom území) pobyt po jeho skončení nie je možné zabezpečiť iným ako navrhovaným spôsobom,     
9. v rámci problematiky štátneho občianstva Slovenskej republiky nie je možné zabezpečiť úpravu podmienok, racionalizáciu procesov a odbúranie administratívnej záťaže iným ako navrhovaným spôsobom. 
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
K návrhu novely zákona:
1. V prípade nevykonania transpozície smernice (EÚ) 2024/1233 do národnej legislatívy by sa Slovenská republika vystavila sporom a postihom zo strany orgánov EU, keďže transpozícia smerníc je pre Slovenskú republiku záväzná. 
2. V prípade nevykonania úpravy transpozície smernice 2003/109/ES v platnom znení do národnej legislatívy by naďalej dochádzalo k problémom v aplikačnej praxi.
3. V prípade nevykonania úpravy transpozície smernice 2004/38/ES v platnom znení do národnej legislatívy by sa Slovenská republika vystavila sporom a postihom zo strany orgánov EU, keďže transpozícia smerníc je pre Slovenskú republiku záväzná (a Európska Komisia poukázala na nedostatok súvisiaci s dokladom o pobyte vydávaným občanom EÚ). 
4. V prípade nevykonania úpravy transpozície smernice (EÚ) 2016/801 v platnom znení do národnej legislatívy by naďalej dochádzalo k problémom v aplikačnej praxi.
5. V prípade nevykonania úpravy podmienok a niektorých procesov v rámci udeľovania národného víza štátnym príslušníkom tretích krajín by nedošlo k racionalizácii niektorých procesov a jednoznačnejšiemu vymedzeniu kompetencií v rámci rozhodovania o udelení/zrušení národného víza.  
6. V prípade neprijatia legislatívnych zmien v oblasti aplikačnej praxe cudzineckej polície by nebolo možné prispieť k zlepšeniu doterajších postupov, elektronizácie procesov, k odstráneniu problémov v praxi, k zníženiu administratívnej záťaže a k odbúraniu byrokracie.
7. V prípade nevyriešenia prechodu zo statusu dočasného útočiska na niektorý z druhov pobytu by sa bývalí  príjemcovia dočasného útočiska na našom území mohli náhle dostať do pozície štátnych príslušníkov tretích krajín, nelegálne sa zdržiavajúcich na území Slovenskej republiky. Drvivá väčšina príjemcov dočasného útočiska by z dôvodu nemožnosti preukázania oprávnenosti svojho pobytu bola nútená hromadne a pomerne rýchlo opustiť územie Slovenskej republiky. Nezanedbateľný by bol tiež ich výpadok z trhu práce.  
8. V prípade neukončenia uplatňovania výnimiek v § 131k zákona o pobyte cudzincov vo vzťahu k platnosti pobytu a lehotám a neriešenia súčasného stavu v oblasti obnovovania pobytov štátnych príslušníkov tretích krajín, t. j.  keby sa opätovne nezaviedla povinnosť štátnych príslušníkov tretích krajín obnovovať si svoj pobyt v prípade záujmu naďalej ostať na území Slovenskej republiky, išlo by v praxi o neúčelné predlžovanie súčasného stavu a neprehľadnosť v prípade obnovených/neobnovených pobytov. Taktiež ide o finančné dopady – zrušenie povinnosti neobnovovať si pobyt počas trvania mimoriadnej situácie znamená neplatenie správnych poplatkov za podávanie žiadostí o obnovenie pobytu a vydanie príslušného dokladu o pobyte.   
9. V prípade nezavedenia navrhovaných úprav v oblasti udeľovania štátneho občianstva Slovenskej republiky, resp. nadobudnutia cudzieho štátneho občianstva by nebolo možné zabezpečiť odstránenie nedostatkov vyplývajúcich z aplikačnej praxe, racionalizácia niektorých procesov a ani odbúranie administratívnej záťaže. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:



	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie
Ak áno, uveďte, ktorých vplyvov podľa bodu 9 sa goldplating týka: 



V rámci návrhu úpravy znenia § 32 ods. 5 písm. q) návrhu zákona sa rodinným príslušníkom žiadajúcim o zlúčenie rodiny so štátnym príslušníkom tretej krajiny s udeleným dlhodobým pobytom (garant) rozširuje povinnosť pri podaní žiadosti o udelenie prechodného pobytu podľa § 30 ods. 1 písm. e) zákona o pobyte cudzincov prikladať k žiadosti o pobyt aj doklad preukazujúci účel pobytu, t. j. matričný doklad preukazujúci príbuzenský vzťah. Možnosť takejto úpravy vychádza z čl. 16 ods. 4 písm. b) smernice 2003/109/ES v platnom znení. V aplikačnej praxi sa tým odstráni administratívna záťaž správnych orgánov vyžadovať takýto dôkaz následne v konaní o udelení pobytu, keďže bude predkladaný štátnymi príslušníkmi tretej krajiny už pri žiadosti o udelenie pobytu.   
V rámci návrhu úpravy znenia § 53 ods. 3 písm. b) návrhu zákona sa štátnym príslušníkom tretej krajiny žiadajúcim o udelenie dlhodobého pobytu rozširuje povinnosť prikladať pri podaní žiadosti o tento pobyt aj doklad o zabezpečení ubytovania, avšak len v prípadoch, ak došlo k zmene ich adresy pobytu. Možnosť takejto úpravy vychádza z čl. 7 ods. 1 smernice 2003/109/ES v platnom znení. Do návrhu zákona bolo potrebné zaviesť toto ustanovenie, keďže v súčasnej aplikačnej praxi takéto ustanovenie absentuje. Na základe predloženého dokladu o ubytovaní v prípade zmeny adresy bude možné napr. overiť mieru integrácie tohto cudzinca do spoločnosti – keďže zabezpečenie si ubytovania zo strany cudzinca je jeden z predpokladov jeho integrácie do spoločnosti.  

V prípade návrhu úpravy textu v § 33 ods. 8 písm. b) návrhu zákona ide o goldplaiting formou zachovania existujúcej právnej úpravy – nejde o zavedenie novej služby ani o zmenu služby, nakoľko lehota na rozhodovanie správneho orgánu o žiadosti o jednotné povolenie „do 60 dní“ nie je zavedená súčasným návrhom zákona (bola zavedená už v predchádzajúcej novele). Ide však o doplnenie a spresnenie momentu „od doručenia žiadosti spolu so všetkými náležitosťami podľa § 32“, od ktorého sa počíta lehota na rozhodnutie správneho orgánu. V tomto prípade však nejde o goldplaiting, nakoľko znenie návrhu zákona je v súlade  s textom čl. 5 ods. 2 smernice (EÚ) 2024/1233.  

	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Preskúmanie účelnosti navrhovaného zákona bude vykonané po troch rokoch od nadobudnutia  účinnosti zákona a na základe kritérií stanovených pri tvorbe návrhu právneho predpisu. 
Ide o kritéria ako napr. počet dokladov o pobyte vydaných v režime jednotného povolenia na pobyt a zamestnanie; počet udelených národných víz a počet zrušených národných víz; počet obnovených pobytov k aktuálnemu dátumu. Preskúmateľný je napr. aj počet dokladov o prechodnom pobyte bývalých príjemcov dočasného útočiska vydaných podľa jednotlivých účelov (napr. zamestnanie, podnikanie, štúdium...), ktoré sa vydajú v prípade prechodu príjemcov dočasného útočiska zo statusu dočasného útočiska na pobyt.   


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☒	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☒	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne




	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 
Návrh novely zákona predpokladá pozitívny aj negatívny vplyv na rozpočet verejnej správy. 
  
Návrh novely zákona predpokladá pozitívny aj negatívny vplyv na služby verejnej správy pre občana aj na procesy služieb vo verejnej správe.

Návrh novely zákona predpokladá pozitívny aj negatívny vplyv na podnikateľské prostredie.

Návrh novely zákona predpokladá pozitívny aj negatívny sociálny vplyv. 

Návrh novely zákona predpokladá pozitívny vplyv na informatizáciu spoločnosti.

Návrh novely zákona nepredpokladá žiadne vplyvy na životné prostredie ani na manželstvo, rodičovstvo a rodinu.
 
Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
Nie.
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ministerstvo vnútra SR
Prezídium Policajného zboru
Úrad hraničnej a cudzineckej polície
plk. Mgr. Marianna Petríková 
tel.: 09610 50720
marianna.petrikova@minv.sk 
pplk. JUDr. Dominik Oslanec
tel.: 09610 50721
dominik.oslanec@minv.sk 
mjr. Mgr. Kristína Bebjáková
tel.: 09610 50747
kristina.zelkova@minv.sk 


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Informačné systémy Ministerstva vnútra SR.
Štatistické údaje získané z informačných systémov Ministerstva vnútra SR.


	13. Stanovisko Komisie na posudzovanie vybraných vplyvov z PPK č. 133/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
II. Pripomienky a návrhy zmien: 
K doložke vybraných vplyvov
Komisia odporúča predkladateľovi v bode 9. doložky vybraných vplyvov (Vybrané vplyvy materiálu) označiť aj pozitívne sociálne vplyvy.
Odôvodnenie: Návrh zákona okrem iného predpokladá aj 1) rozšírenie ochrany štátneho príslušníka tretej krajiny pred zrušením prechodného pobytu v prípade jeho nezamestnanosti, 2) predĺženie platnosti dokladu o pobyte občana Únie v prípade uplatnenia práva na pobyt z piatich na desať rokov a 3) akceptovanie elektronického súhlasu ubytovateľa s ubytovaním štátneho príslušníka tretej krajiny. Tieto zmeny by mohli mať pozitívne sociálne vplyvy, a to vplyvy na prístup k zdrojom, právam, tovarom a službám.

MV SR: pripomienka akceptovaná.

Komisia žiada predkladateľa o vyznačenie vplyvov predkladaného materiálu v bode 9 Doložky vybraných vplyvov na podnikateľské prostredie, t. j., že predkladaný materiál má pozitívno-negatívne vplyvy na podnikateľské prostredie, a zároveň aj na MSP, najmä z dôvodu, že za priamo dotknuté subjekty v zmysle bodu 4 Doložky sa považujú aj niektoré právnické a fyzické osoby: napr. dopravcovia, ubytovatelia.
Odôvodnenie: Návrhom zákona sa zavádza akceptovanie elektronického súhlasu s ubytovaním, ktorý štátnemu príslušníkovi tretej krajiny potvrdí fyzická osoba alebo ubytovateľ, dochádza tým nielen k pozitívnym vplyvom a odbúraniu administratívnej záťaže na strane cudzinca a správneho orgánu, ale aj na strane podnikateľov (samotných ubytovateľov). Týmto spôsobom sa totiž mení forma preukazovania z listinnej (často s nutnosťou notársky osvedčeného podpisu) na elektronickú službu, čo bude mať jednoznačný priaznivý vplyv na ubytovateľov, ktorým tak odpadne povinnosť dávať papierové potvrdenia, a to prostredníctvom zavedenia elektronického prístupu.
Za zásadný negatívny vplyv možno označiť navrhované zmeny podmienok pre obnovenie prechodného pobytu na účel podnikania. Kým podľa doterajšej právnej úpravy musel štátny príslušník tretej krajiny preukázať, že nemá evidované nedoplatky či pohľadávky po splatnosti len v čase podania žiadosti o obnovenie pobytu, nové znenie mu ukladá povinnosť nemať žiadne takéto nedoplatky počas celého obdobia trvania prechodného pobytu. Zároveň sa zavádza aj nový dôvod na zrušenie tohto prechodného pobytu, ak sa takéto nedoplatky objavia, pričom policajný útvar bude musieť konať na podnet daňového úradu, colného úradu, Sociálnej poisťovne alebo zdravotnej poisťovne. Takéto sprísnenie predstavuje značnú právnu neistotu a disproporčnú záťaž pre cudzincov (podnikateľov), keďže v praxi môžu krátkodobé nedoplatky vzniknúť aj z objektívnych dôvodov (napr. administratívne chyby či oneskorené úhrady) a rovnako sa vyskytujú aj u našich domácich podnikateľov. Navrhovaná zmena preto môže viesť k neprimeranému postihovaniu zahraničných podnikateľov a zhoršeniu podnikateľského prostredia na Slovensku.
V nadväznosti na plánované spustenie Európskeho systému pre cestovné informácie a povolenia (ETIAS) sa navrhuje rozšíriť povinnosti dopravcov o zákaz dopraviť na hraničný priechod cudzinca bez platného cestovného povolenia, ak sa takéto povolenie vyžaduje. Takto nastavená povinnosť predstavuje negatívny zásah do podnikateľského prostredia dopravcov, keďže im ukladá ďalšiu zodpovednosť za kontrolu, ktorá by mala byť primárne úlohou štátnych orgánov. V praxi môže viesť k zvýšeniu administratívnej a finančnej záťaže, riziku sankcií a zdržaniam v doprave, pričom dopravcovia nemajú dostatočné nástroje ani kapacity na efektívne preverovanie všetkých cestovných povolení.

MV SR: pripomienka akceptovaná.

K analýze vplyvov na podnikateľské prostredie
Komisia žiada predkladateľa o vyhotovenie Analýzy vplyvov na podnikateľské prostredie.

MV SR: pripomienka akceptovaná.



K analýze sociálnych vplyvov
Komisia odporúča predkladateľovi v bode 4.2 analýzy sociálnych vplyvov identifikovať a popísať vplyvy na prístup k zdrojom, právam, tovarom a službám.
Odôvodnenie: Návrh zákona okrem iného predpokladá aj 1) rozšírenie ochrany štátneho príslušníka tretej krajiny pred zrušením prechodného pobytu v prípade jeho nezamestnanosti, 2) predĺženie platnosti dokladu o pobyte občana Únie v prípade uplatnenia práva na pobyt z piatich na desať rokov a 3) akceptovanie elektronického súhlasu ubytovateľa s ubytovaním štátneho príslušníka tretej krajiny. Tieto zmeny by mohli mať pozitívne sociálne vplyvy, a to vplyvy na prístup k zdrojom, právam, tovarom a službám.

MV SR: pripomienka akceptovaná v bode 1) a 3). Pripomienka v bode 2) nebola akceptovaná. 

Odôvodnenie neakceptovania prip.: máme za to, že predĺženie platnosti dokladu o pobyte občana Únie v prípade uplatnenia práva na pobyt z piatich rokov na desať rokov nemá sociálny vplyv, ale vplyv na služby verejnej správy na občana, čo bolo opísané v príslušnej analýze vplyvov. Prístup k zdrojom, právam, tovarom a službám ostáva nezmenený aj po predĺžení platnosti dokladu o pobyte; mení sa len dopad administratívnej záťaže na cudzinca – zmierňuje sa. 

Komisia odporúča predkladateľovi v bode 4.4 analýzy identifikovať, popísať a kvantifikovať vplyvy na zamestnanosť a na trh práce.
Odôvodnenie: Návrh zákona okrem iného predpokladá aj zavedenie práva príjemcu dočasného útočiska na prechodný pobyt na konkrétny účel, najmä na účel zamestnania. Vzhľadom na to, že status dočasného útočiska na území SR užíva viac ako 135-tisíc Ukrajincov, predkladateľ v doložke vybraných vplyvov konštatuje, že ich výpadok zo slovenského trhu práce by bol „nezanedbateľný“.

MV SR: pripomienka akceptovaná.

K analýze vplyvov na rozpočet verejnej správy
V súlade s Jednotnou metodikou na posudzovanie vybraných vplyvov Komisia žiada vypracovať analýzu vplyvov na rozpočet verejnej správy na bežný rok a tri nasledujúce rozpočtové roky.

Komisia žiada uviesť údaj o tom, ktorej kapitoly štátneho rozpočtu sa predmetné príjmy týkajú v tabuľke č. 1/A v textovej časti príslušného riadku, nie v zátvorke pod vyčísleným vplyvom.

Zároveň Komisia žiada do tabuliek č. 1/A a č. 3 doplniť, že predmetné príjmy kapitoly VPS sa týkajú podpoložky EKRK 221 002 Správne poplatky.

Súčasne Komisia žiada v časti 2.2.4. analýzy vplyvov na rozpočet slová „príloha zákona č. 145/1995 Z. z. Zákon Národnej rady Slovenskej republiky o správnych poplatkoch“ nahradiť slovami „príloha zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov“.

Komisia odporúča prehodnotiť/zreálniť príjmy kvantifikované v analýze vplyvov na rozpočet vzhľadom na to, že aj samotný predkladateľ uvádza, že ide o ideálne číslo za predpokladu, že všetci príjemcovia dočasného útočiska požiadajú o doklad o pobyte a suma príjmu do rozpočtu môže byť výrazne nižšia.

MV SR: všetky pripomienky k analýze vplyvov na rozpočet verejnej správy akceptované.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:










	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Navrhovaná právna úprava týkajúca sa úkonov v rámci pobytovej agendy:

1. V prípade podania neúplnej žiadosti o udelenie pobytu v režime jednotného povolenia na pobyt a zamestnanie sa štátnemu príslušníkovi tretej krajiny zavádza časový limit 15 dní na doplnenie povinných náležitostí (dokladov) od podania žiadosti. V tomto prípade ide o zmenu existujúcej služby.
 
2. Zrušenie povinnosti pre cudzinca preukazovať zabezpečenie ubytovania v prípade, ak elektronický súhlas  s ubytovaním zabezpečí fyzická osoba alebo ubytovateľ prostredníctvom elektronickej služby zavedenej na tento účel. Zrušenie povinnosti pre cudzinca predkladať ako doklad o ubytovaní čestné vyhlásenia o vlastníctve nehnuteľnosti. V tomto prípade ide o zmenu existujúcich služieb. 

3. Rozšírenie povinnosti štátnym príslušníkom tretích krajín s udeleným prechodným pobytom na účel podnikania nemať evidované nedoplatky voči konkrétnym inštitúciám (napr. daňový úrad, colný úrad, sociálna poisťovňa, zdravotná poisťovňa) počas celej doby vykonávania účelu tohto pobytu. V opačnom prípade je to dôvod na zrušenie prechodného pobytu na účel podnikania (na základe podnetu príslušného orgánu). V tomto prípade ide o zmenu existujúcej služby.

4. Predĺženie maximálnej doby na rozhodnutie o žiadostiach o udelenie prechodného pobytu na účel štúdia zo súčasných 30 dní na 90 dní. V tomto prípade ide o zmenu existujúcej služby.  
    
5.  Vypustenie povinnosti preukazovať zabezpečenie ubytovania v prípade rodinných príslušníkov, ktorí sa zlučujú k štátnemu príslušníkovi tretej krajiny s udeleným prechodným pobytom na účel výskumu a vývoja, keďže ani od výskumného pracovníka „garanta“ sa nevyžaduje takýto doklad. Uvedená  povinnosť sa vypúšťa aj následne pri obnove tohto druhu pobytu. V tomto prípade ide o zmenu existujúcej služby.  

6. Rozšírenie povinnosti preukazovať zabezpečenie ubytovania pri žiadosti o udelenie dlhodobého pobytu v prípadoch, ak žiadateľ zmenil adresu ubytovania; doteraz zabezpečovanie ubytovania preukazovali len štátni príslušníci tretích krajín žiadajúci o udelenie dlhodobého pobytu podľa § 52 ods. 1 písm. b) zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“). V tomto prípade ide o zmenu existujúcej služby.  

7. Rozšírenie povinnosti pre štátnych príslušníkov tretích krajín preukazovať pri podaní žiadosti o udelenie prechodného pobytu podľa § 30 ods. 1 písm. e) zákona o pobyte cudzincov príbuzenský vzťah s garantom pobytu formou priloženia relevantného (napr. matričného) dokladu. V tomto prípade ide o zmenu existujúcej služby.

8. Predĺženie platnosti dokladov o pobyte občanom Únie v prípade uplatňovania si práva na pobyt z 5 rokov na 10 rokov. V tomto prípade ide o zmenu existujúcej služby.  

9. Rozšírenie okruhu povinností dopravcov v súvislosti so zavedením cestovného povolenia, udeľovaného podľa § 19 zákona o pobyte cudzincov, v rámci ktorých  sa dopravcovi zakazuje dopraviť na hraničný priechod štátneho príslušníka tretej krajiny bez platného cestovného povolenia, ak sa vyžaduje. Táto povinnosť vyplýva z Nariadenia Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS). V tomto prípade ide o zmenu existujúcej služby.

10. V súvislosti so zmenou pobytového statusu príjemcov dočasného útočiska po skončení jeho poskytovania na území Slovenskej republiky sa zavádza aj zmena niektorých podmienok, ktoré budú musieť tieto osoby splniť pri podaní žiadosti o vydanie dokladu o pobyte. V tomto prípade ide o zmenu existujúcej služby.

11. Rozšírenie ochrany štátneho príslušníka tretej krajiny pred zrušením prechodného pobytu na účel zamestnania v režime jednotného povolenia v prípade obdobia jeho nezamestnanosti za konkrétne stanovených podmienok (napr. pokiaľ obdobie nezamestnanosti v súčte nepresiahne šesť mesiacov a pobyt má udelený viac ako dva roky a zároveň si splnil oznamovaciu povinnosť). V tomto prípade ide o zmenu existujúcej služby.

12. Stanovenie definitívneho dátumu 30. júna 2027, kedy sa skončí uplatňovanie výnimiek v ustanovení § 131k zákona o pobyte cudzincov vo vzťahu k platnosti pobytu a lehotám, a to bez naviazanosti na skončenie mimoriadnej situácie. V tomto prípade ide o zmenu existujúcej služby.

Navrhovaná právna úprava týkajúca sa úkonov v rámci agendy štátneho občianstva:
13. Prijímanie žiadostí o vydanie potvrdenia o štátnom občianstve Slovenskej republiky elektronicky alebo poštou.

	Nová služba (konkretizujte a popíšte)

	Navrhovaná právna úprava týkajúca sa úkonov v rámci pobytovej agendy:

14. Zavedenie povinnosti štátnemu príslušníkovi tretej krajiny s udeleným pobytom na účel zamestnania v režime jednotného povolenia na pobyt a zamestnanie oznámiť do 7 pracovných dní príslušnému  oddeleniu cudzineckej polície PZ začiatok a skončenie obdobia nezamestnanosti. Ide o zavedenie novej služby.


	7.1.2 Špecifikácia služby verejnej správy, ktorá je dotknutá návrhom

	Názov služby 

	1. Doplnenie potrebných dokladov v súvislosti s podaním neúplnej žiadosti o jednotné povolenie na pobyt a zamestnanie. 

2. Preukazovanie zabezpečenia ubytovania.

3. Úprava niektorých povinností pre štátnych príslušníkov tretích krajín s prechodným pobytom na účel podnikania, ako aj možnosť zrušenia tohto druhu pobytu v prípade nesplnenia stanovených podmienok  

4. Úprava doby na rozhodovanie správneho orgánu o udelení prechodného pobytu na účel štúdia.

5. Vypustenie povinnosti preukazovať zabezpečenie ubytovania v prípade rodinných príslušníkov, ktorí sa zlučujú k štátnemu príslušníkovi tretej krajiny s udeleným prechodným pobytom na účel výskumu a vývoja, a to aj následne pri obnove takéhoto pobytu.  

6. Rozšírenie povinnosti preukazovať zabezpečenie ubytovania pri žiadosti o udelenie dlhodobého pobytu v prípade, ak žiadateľ zmenil adresu ubytovania.

7. Rozšírenie povinnosti preukázať účel pobytu pri podaní žiadosti o udelenie prechodného pobytu podľa § 30 ods. 1 písm. e) zákona o pobyte cudzincov príbuzenský vzťah s garantom pobytu formou priloženia relevantného (napr. matričného) dokladu.

8. Predĺženie platnosti dokladov o pobyte občanom Únie v prípade uplatňovania si práva na pobyt z 5 rokov na 10 rokov. V tomto prípade ide o zmenu existujúcej služby.  
9. Rozšírenie okruhu povinností dopravcov v súvislosti so zavedením cestovného povolenia, udeľovaného podľa § 19 zákona o pobyte cudzincov

10. Vydávanie dokladov o pobyte + stanovenie podmienok pre príjemcov dočasného útočiska v rámci ich ďalšieho pobytu na území Slovenskej republiky po skončení poskytovania dočasného útočiska.

11. Úprava dôvodov na zrušenie prechodného pobytu na zamestnanie v režime jednotného povolenia. 

12. Skončenie uplatňovania výnimiek v ustanovení § 131k zákona o pobyte cudzincov vo vzťahu k platnosti pobytu a lehotám. 

13. Konanie o žiadosti o vydanie potvrdenia o štátnom občianstve Slovenskej republiky.

14. Zavedenie povinnosti štátnemu príslušníkovi tretej krajiny s udeleným pobytom na účel zamestnania v režime jednotného povolenia oznamovať obdobie nezamestnanosti v konkrétnom časovom limite.


	Platná právna úprava, na základe ktorej je služba poskytovaná (ak ide o zmenu existujúcej služby)

	1. príslušné ustanovenia zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“), napr. § 32 ods. 18, 
2. príslušné ustanovenia zákona o pobyte cudzincov, najmä § 122 ods. 1 písm. a),
3. príslušné ustanovenia zákona o pobyte cudzincov, najmä § 36 ods. 1 písm. f),
4. príslušné ustanovenia zákona o pobyte cudzincov, najmä § 33 ods. 8 písm. c) bod 3,
5. príslušné ustanovenia zákona o pobyte cudzincov, najmä § 32 ods. 2 písm. e) bod 6,
6. príslušné ustanovenia zákona o pobyte cudzincov, najmä § 53 ods. 3 písm. b),
7. príslušné ustanovenia zákona o pobyte cudzincov, najmä § 32 ods. 5 písm. q),
8. príslušné ustanovenia zákona o pobyte cudzincov, najmä § 66 ods. 11,
9. príslušné ustanovenia zákona o pobyte cudzincov, najmä § 108 ods. 1,
10. príslušné ustanovenia zákona o pobyte cudzincov, najmä § 131p,
11. príslušné ustanovenia zákona o pobyte cudzincov, najmä § 33 ods. 3 písm. b) a c), 33 ods. 4,
12. príslušné ustanovenia zákona o pobyte cudzincov, najmä § 131k ods. 1, 3 a 4,
13. zákon NR SR č. 40/1993 Z. z. o štátnom občianstve Slovenskej republiky v znení neskorších predpisov,
14. príslušné ustanovenia zákona o pobyte cudzincov, najmä § 36 ods. 3 písm. b) a c).

	Subjekt, ktorý je na základe platnej právnej úpravy oprávnený službu poskytovať 

	- policajné útvary príslušné konať vo veci pobytu cudzincov – oddelenia cudzineckej polície Policajného zboru,
- štátne orgány: úrady práce, sociálnych vecí a rodiny, daňový úrad, colný úrad, sociálna poisťovňa zdravotná poisťovňa,
- niektoré právnické a fyzické osoby: napr. dopravcovia, ubytovatelia,  
- diplomatické misie a konzulárne úrady Slovenskej republiky, okresné úrady v sídle kraja.

	7.1.3 O aký vplyv na službu verejnej správy ide? 

	Priamy vplyv (popíšte) 

	Pozitívne vplyvy:

1. Doplnenie potrebných dokladov v súvislosti s podaním neúplnej žiadosti o jednotné povolenie na pobyt a zamestnanie:  
- zavedením konkrétneho časového limitu na doplnenie povinných náležitostí (dokladov) od podania žiadosti sa spĺňa povinnosť transpozície čl. 5 ods. 4 Smernice EP a Rady (EÚ) 2024/1233 (jednotné povolenie na pobyt a zamestnanie)
- zavedením tejto konkrétnej časovej lehoty (15 dní) sa prispeje k urýchleniu správneho konania a rozhodnutiu správneho orgánu o udelení/neudelení jednotného povolenia, nakoľko v tomto prípade nebude prerušené správne konanie, cudzinec bude len poučený o tom, aké chýbajúce doklady je potrebné doložiť k žiadosti,
- zároveň sa prispieva k odbúraniu administratívnej záťaže najmä na strane správneho orgánu,

2. Zrušenie povinnosti pre cudzinca preukazovať zabezpečenie ubytovania v prípade, ak súhlas s  ubytovaním zabezpečí fyzická osoba alebo ubytovateľ prostredníctvom elektronickej služby zavedenej na tento účel:
- urýchlenie komunikácie medzi policajným útvarom a cudzincom, 
- zníženie administratívnej záťaže na strane cudzinca, ako aj policajných útvarov konajúcich vo veci udelenia pobytu, 
- úspora času.
 
     Zrušenie povinnosti pre cudzinca predkladať ako doklad o ubytovaní čestné vyhlásenia o vlastníctve nehnuteľnosti, keďže túto informáciu môže správny orgán získať  prostredníctvom OVERSI.  
- zníženie administratívnej záťaže na strane cudzinca.

5.  Vypustenie povinnosti preukázať zabezpečenie ubytovania v prípade rodinných príslušníkov, ktorí sa zlučujú k štátnemu príslušníkovi tretej krajiny s udeleným prechodným pobytom na účel výskumu a vývoja, a to aj následne pri obnove takéhoto pobytu:
-  zníženie administratívnej záťaže na strane cudzinca, ako aj policajných útvarov konajúcich vo veci udelenia/obnovenia pobytu.

7. Rozšírenie povinnosti preukázať účel pobytu - príbuzenský vzťah s garantom pobytu formou už pri podaní žiadosti o udelenie prechodného pobytu podľa § 30 ods. 1 písm. e) zákona o pobyte cudzincov priloženia relevantného (napr. matričného) dokladu:
- zníženie administratívnej záťaže na strane policajných útvarov konajúcich vo veci udelenia pobytu, 
- úspora času – cudzinec nebude musieť prikladať tento doklad počas prebiehajúceho konania o pobyte na výzvu správneho orgánu.

8. Predĺženie platnosti dokladov o pobyte občanom Únie v prípade uplatňovania si práva na pobyt z 5 rokov na 10 rokov:
- zníženie administratívnej záťaže na strane cudzinca, ako aj policajných útvarov konajúcich vo veci udelenia pobytu, keďže cudzinci nebudú nútení navštíviť oddelenie cudzineckej polície PZ po 5 rokoch za účelom výmeny dokladu o pobyte, ale až o 10 rokov,
- úspora času.

11. Rozšírenie ochrany štátneho príslušníka tretej krajiny pred zrušením jeho prechodného pobytu na účel zamestnania v režime jednotného povolenia v prípade obdobia jeho nezamestnanosti za konkrétne stanovených podmienok:
- rozšírením tejto ochrany sa spĺňa povinnosť transpozície čl. 11 ods. 4 písm. a) a čl. 11 ods. 6 Smernice EP a Rady (EÚ) 2024/1233 (jednotné povolenie na pobyt a zamestnanie),
- rozšírenie možnosti štátnych orgánov (napr. úrady práce) lepšie kontrolovať vykonávanie zamestnania štátnych príslušníkov tretích krajín, ako aj podmienok zamestnania,

13. Podanie žiadosti elektronicky alebo poštou v konaní o žiadosti o vydanie potvrdenia o štátnom občianstve Slovenskej republiky 
- odstránenie potreby fyzickej prítomnosti žiadateľa za účelom podania žiadosti, zníženie administratívnej záťaže na strane občana,
- úspora času.

Negatívne vplyvy:

9. Rozšírenie okruhu povinností dopravcov v súvislosti so zavedením cestovného povolenia, udeľovaného podľa § 19 zákona o pobyte cudzincov:
- zvýšenie administratívnej záťaže pre dopravcov v prípade preverovania/kontroly požadovaných dokladov osôb, ktoré budú prepravovať, 

Pozitívne aj negatívne vplyvy:

3. Úprava niektorých povinností pre štátnych príslušníkov tretích krajín s prechodným pobytom na účel podnikania, ako aj možnosť zrušenia tohto druhu pobytu v prípade nesplnenia stanovených podmienok:  
- upravuje sa povinnosť preukázať dosiahnutie zdaniteľných príjmov v stanovenej minimálnej výške, a preukázanie, že tieto osoby nesmú mať evidované nedoplatky voči konkrétnym inštitúciám (napr. daňový úrad, colný úrad, sociálna poisťovňa, zdravotná poisťovňa) v čase vykonávania účelu tohto pobytu,
- zvýšenie administratívnej záťaže na strane niektorých štátnych orgánov (napr. daňový úrad, colný úrad, sociálna poisťovňa, zdravotná poisťovňa) z dôvodu zasielania podnetov na zrušenie pobytu v prípade nesplnenia podmienok zo strany cudzincov, 
- rozšírenie možnosti relevantných štátnych orgánov (daňový úrad, colný úrad, sociálna zdravotná poisťovňa) lepšie kontrolovať hospodársku činnosť týchto cudzincov a ich ekonomický prínos pre Slovenskú republiku,   

4. Úprava doby na rozhodovanie správneho orgánu o udelení prechodného pobytu na účel štúdia – predĺženie z 30 dní na 90 dní
- predĺženie doby na rozhodovanie bude mať pozitívny vplyv na činnosť orgánov štátnej správy, nakoľko pri súčasnej enormnej vyťaženosti pracovníkov cudzineckej polície, nedostatočných personálnych kapacitách, vysokom počte študentov žiadajúcich o pobyt (na šk. rok 2025/2026 ide o 10 – 12 tisíc študentov), nedostatku voľných termínov na objednanie sa na oddelenia cudzineckej polície PZ a povinnosti  vybavovať žiadosti o pobyt v zákonných lehotách nie je možné fyzicky zvládať takýto nápor študentov na vybavenie a rozhodovať o ich žiadostiach v zákonnej lehote 30 dní (ako je to nastavené v súčasnosti)       
- negatívny vplyv na štátneho príslušníka tretej krajiny, nakoľko sa predĺži doba, kým sa rozhodne o jeho žiadosti o udelenie prechodného pobytu   

6. Rozšírenie povinnosti preukazovať zabezpečenie ubytovania pri žiadosti o udelenie dlhodobého pobytu v prípadoch, ak žiadateľ zmenil adresu ubytovania:
- pozitívny dopad v prípade preverenia ubytovania cudzinca, ktorý žiada o udelenie  dlhodobého pobytu, keďže aj nájdenie si vhodného ubytovania zo strany cudzinca je možné chápať ako jeden z dôkazov jeho záujmu o integráciu do spoločnosti,
- negatívny dopad vo forme zvýšenia administratívnej záťaže na strane cudzinca, ako aj policajných útvarov v prípade preverovania splnenia podmienky ubytovania pri udeľovaní dlhodobého pobytu,

10. Vydávanie dokladov o pobyte + stanovenie podmienok pre príjemcov dočasného útočiska v rámci ich ďalšieho pobytu na území Slovenskej republiky po skončení dočasného útočiska:
- zavádza sa možnosť prechodu z dočasného útočiska na niektorý z druhov prechodného pobytu na území Slovenskej republiky, stanovujú sa konkrétne podmienky/doklady, ktoré musia bývalí príjemcovia dočasného útočiska preukázať pri žiadosti o vydanie dokladu o pobyte, právna istota, 
- zvýšenie administratívnej záťaže pre cudzincov, ako aj pracovníkov, ktorí budú prijímať žiadosti o vydanie dokladu o pobyte pre bývalých príjemcov dočasného útočiska,

12. Skončenie uplatňovania výnimiek v ustanovení § 131k zákona o pobyte cudzincov vo vzťahu k platnosti pobytu a lehotám najneskôr k navrhovanému dátumu 30. júna 2027
- znovuzavedenie pozastaveného systému obnovovania pobytov štátnych príslušníkov tretích krajín, ktorý sa uplatňoval pred vyhlásením mimoriadnej situácie, bude znamenať najmä sprehľadnenie počtu štátnych príslušníkov tretích krajín zdržiavajúcich sa skutočne na území Slovenskej republiky na základe obnoveného pobytu; zároveň sa zníži možnosť zneužívania právneho stavu, ktorý umožňoval štátnym príslušníkom tretích krajín zdržiavať sa na našom území a vykonávať účel pobytu najmä v prípadoch, kedy by cudzinec reálne už nespĺňal podmienky na obnovenie pobytu, 
-  negatívny dopad vo forme zvýšenia administratívnej záťaže na strane cudzinca, ako aj policajných útvarov, keďže štátni príslušníci tretích krajín, ktorí si počas mimoriadnej situácie neobnovili svoj pobyt, budú mať záujem na splnení si tejto povinnosti v stanovenom termíne; očakáva sa hromadný nárast žiadostí o obnovenie pobytov (ide o cca 57 000 osôb) na oddeleniach cudzineckej polície PZ, čo bude mať za následok enormné zvýšenie náporu na rezervačný systém, ako aj na činnosť správnych orgánov,   

14. Zavedenie povinnosti štátnemu príslušníkovi tretej krajiny s udeleným pobytom na účel zamestnania v režime jednotného povolenia oznamovať obdobie nezamestnanosti (začiatok aj koniec) v konkrétnom časovom limite (do 7 pracovných dní)
- zavedením tejto povinnosti štátnych príslušníkov tretích krajín hlásiť oddeleniam cudzineckej polície PZ začiatok a skončenie obdobia nezamestnanosti sa spĺňa povinnosť transpozície čl. 5 ods. 4 Smernice EP a Rady (EÚ) 2024/1233 (jednotné povolenie na pobyt a zamestnanie),
- zvýšenie administratívnej záťaže pre štátneho príslušníka tretej krajiny, ktorý bude mať novú povinnosť nahlasovať svoju nezamestnanosť príslušnému orgánu,
- rozšírenie možnosti štátnych orgánov (úrady práce) lepšie kontrolovať vykonávanie zamestnania štátnych príslušníkov tretích krajín,


	Nepriamy vplyv (popíšte) 

	

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	

	Zvýšenie priamych finančných nákladov

	10. V prípade zmeny pobytového statusu bývalých príjemcov dočasného útočiska z dočasného útočiska na prechodný pobyt na území Slovenskej republiky bude toto spojené s vydávaním dokladov o pobyte týmto osobám a s vyberaním príslušného správneho poplatku, čo bude mať priamy dopad na finančné náklady bývalých príjemcov dočasného útočiska na území Slovenskej republiky. Tento poplatok bude 10 eur / 1 doklad v rámci štandardnej 30-dňovej lehoty. (v prípade zrýchlenej 2-dňovej lehoty je tento poplatok v hodnote 39 eur/osoba)  

12. V prípade skončenia uplatňovania výnimiek v § 131k zákona o pobyte cudzincov vo vzťahu k platnosti pobytu a lehotám bude toto spojené s povinnosťou štátnych príslušníkov tretích krajín obnoviť si svoj pobyt, pokiaľ majú záujem zdržiavať sa ďalej na území Slovenskej republiky. V takom prípade sa podanie každej žiadosti o obnovenie pobytu spája so zaplatením správneho poplatku, rovnako aj vydanie dokladu o pobyte, čo bude prínosom do rozpočtu verejnej správy, ale zároveň sa zvýšia náklady dotknutých štátnych príslušníkov tretích krajín na financovanie uvedených položiek


	Zníženie nepriamych finančných nákladov

	10. Zníženie nákladov na dopravu k miestu poskytovania služby.

	Zvýšenie nepriamych finančných nákladov

	10. Náklady nevyhnutné k zabezpečeniu prístupu k elektronickým službám, internetu.

	7.2.2 Časový vplyv 

	Zvýšenie času vybavenia požiadavky (popíšte)

	3. Úprava niektorých povinností pre štátnych príslušníkov tretích krajín s prechodným pobytom na účel podnikania, ako aj možnosť zrušenia tohto druhu pobytu v prípade nesplnenia stanovených podmienok:  
- zvýšenie administratívnej záťaže na strane niektorých štátnych orgánov (napr. daňový úrad, colný úrad, sociálna poisťovňa, zdravotná poisťovňa) z dôvodu zasielania podnetov správnemu orgánu za účelom  zrušenia pobytu v prípade nesplnenia podmienok zo strany cudzincov,

4. Predĺženie maximálnej doby na rozhodnutie o žiadostiach o udelenie prechodného pobytu na účel štúdia zo súčasných 30 dní na 90 dní:
- predĺženie doby na rozhodovanie  o žiadosti o udelenie prechodného pobytu na účel štúdia znamená pre štátnych príslušníkov tretích krajín zvýšenie času vybavenia požiadavky

6. Rozšírenie povinnosti preukazovať zabezpečenie ubytovania pri žiadosti o udelenie dlhodobého pobytu v prípadoch, ak žiadateľ zmenil adresu ubytovania:
- zvýšenie administratívnej záťaže na strane cudzinca, ako aj policajných útvarov v prípade preverovania splnenia podmienky ubytovania pri udeľovaní dlhodobého pobytu, 

9. Rozšírenie okruhu povinností dopravcov v súvislosti so zavedením cestovného povolenia, udeľovaného podľa § 19 zákona o pobyte cudzincov:
- zvýšenie administratívnej záťaže pre dopravcov v prípade preverovania/kontroly požadovaných dokladov osôb, ktoré budú prepravovať, 
 
10. Vydávanie dokladov o pobyte + stanovenie podmienok pre príjemcov dočasného útočiska v rámci ich ďalšieho pobytu na území Slovenskej republiky po skončení poskytovania dočasného útočiska:
- zvýšenie administratívnej záťaže pre cudzincov, ako aj pracovníkov, ktorí budú prijímať žiadosti o vydanie dokladu o pobyte a kontrolovať doklady, ktoré musia bývalí príjemcovia dočasného útočiska preukázať pri žiadosti o vydanie dokladu o pobyte,

12. V prípade skončenia uplatňovania výnimiek v § 131k zákona o pobyte cudzincov vo vzťahu k platnosti pobytu a lehotám bude toto spojené so zvýšenou  administratívnou záťažou na strane cudzinca, ktorý bude musieť na oddelení cudzineckej polície preukázať splnenie podmienok na obnovenie pobytu, ako aj so zvýšenou  administratívnou záťažou na strane policajných útvarov, ktoré budú v prípade podaných žiadostí o obnovenie pobytu preverovať  splnenie podmienok obnovy pobytu,

14. Zavedenie povinnosti štátnemu príslušníkovi tretej krajiny s udeleným pobytom na účel zamestnania v režime jednotného povolenia oznamovať obdobie nezamestnanosti (začiatok aj koniec) v konkrétnom časovom limite (do 7 pracovných dní)
- zvýšenie administratívnej záťaže pre štátneho príslušníka tretej krajiny, ktorý bude mať novú povinnosť nahlasovať svoju nezamestnanosť príslušnému orgánu,


	Zníženie času  vybavenia požiadavky (popíšte)

	1. V prípade podania neúplnej žiadosti o udelenie pobytu v režime jednotného povolenia na pobyt a zamestnanie sa štátnemu príslušníkovi tretej krajiny zavádza časový limit 15 dní na doplnenie povinných náležitostí (dokladov) od podania žiadosti. 
- urýchlenie správneho konania a rozhodnutia správneho orgánu o udelení/neudelení jednotného povolenia, nakoľko v tomto prípade nebude potrebné rozhodnúť o prerušení správneho konania z dôvodu doplnenia chýbajúcich náležitostí k žiadosti o udelenie pobytu,
- odbúranie administratívnej záťaže na strane správneho orgánu,

2. Zrušenie povinnosti pre cudzinca preukazovať zabezpečenie ubytovania v prípade, ak elektronický súhlas s ubytovaním zabezpečí fyzická osoba alebo ubytovateľ prostredníctvom elektronickej služby zavedenej na tento účel. 
- urýchlenie komunikácie medzi policajným útvarom a cudzincom, 
- zníženie administratívnej záťaže na strane cudzinca, ako aj policajných útvarov konajúcich vo veci udelenia pobytu,
     Zrušenie povinnosti pre cudzinca predkladať ako doklad o ubytovaní čestné vyhlásenia o vlastníctve nehnuteľnosti, keďže túto informáciu môže správny orgán získať  prostredníctvom OVERSI.  
- zníženie administratívnej záťaže na strane cudzinca.


5. Vypustenie povinnosti preukázať zabezpečenie ubytovania v prípade rodinných príslušníkov, ktorí sa zlučujú k štátnemu príslušníkovi tretej krajiny s udeleným prechodným pobytom na účel výskumu a vývoja, a to aj následne pri obnove takéhoto pobytu:
-  úspora času – cudzinec nebude musieť prikladať tento doklad k žiadosti o udelenie/obnovenie pobytu a policajné útvary konajúce vo veci udelenia/obnovenia pobytu nebudú musieť kontrolovať zabezpečenie ubytovania.

7. Rozšírenie povinnosti preukázať účel pobytu - príbuzenský vzťah s garantom pobytu formou  priloženia relevantného (napr. matričného) dokladu už pri podaní žiadosti o udelenie prechodného pobytu podľa § 30 ods. 1 písm. e) zákona o pobyte cudzincov: 
- úspora času – cudzinec nebude musieť prikladať tento doklad počas prebiehajúceho konania o pobyte na výzvu správneho orgánu.

8. Predĺženie platnosti dokladov o pobyte občanom Únie v prípade uplatňovania si práva na pobyt z 5 rokov na 10 rokov:
- zníženie administratívnej záťaže na strane cudzinca, ako aj policajných útvarov konajúcich vo veci udelenia pobytu, keďže cudzinci nebudú nútení navštíviť oddelenie cudzineckej polície PZ po 5 rokoch za účelom výmeny dokladu o pobyte, ale až o 10 rokov,
- úspora času.

13. Rýchlejšie a operatívnejšie vybavenie žiadosti zaslanej elektronicky alebo poštou.


	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	1. štátni príslušníci tretích krajín žiadajúci o prechodný pobyt na účel zamestnania v režime jednotného povolenia + štátni príslušníci tretích krajín s udeleným prechodným pobytom na tento účel

· Počet žiadajúcich za rok 2024: 9382 osôb 
· Počet udelených/obnovených za rok 2024:  18 402 osôb

2. štátni príslušníci tretích krajín s udeleným prechodným pobytom na účel podnikania + štátni príslušníci tretích krajín žiadajúci o obnovenie prechodného pobytu na účel podnikania
· Počet žiadajúcich za rok 2024: 14 627 osôb 
· Počet udelených/obnovených za rok 2024:  25 218 osôb

3. štátni príslušníci tretích krajín žiadajúci o udelenie prechodného pobytu na účel štúdia
· Počet udelených/obnovených pobytov študentom vysokých škôl za rok 2024: 2 757 osôb 
· Počet avizovaných žiadostí na školský rok 2025/2026:  12 000 osôb

4. štátni príslušníci tretích krajín s udeleným prechodným pobytom na účel výskum a vývoj  
· Počet platných pobytov k 31.12.2025 (celkový počet) – 199 osôb
· Počet rodinných príslušníkov štátnych príslušníkov tretích krajín s udeleným prechodným pobytom na účel výskum a vývoj – štatistiky nevedieme  (nevieme vyčísliť)   

5.  štátni príslušníci tretích krajín žiadajúci o udelenie dlhodobého pobytu
· Počet žiadajúcich za rok 2024:  6991 osôb

6. občania Únie uplatňujúci si právo na pobyt na území Slovenskej republiky
 
· Počet občanov Únie, ktorí si zaregistrovali právo na pobyt v roku 2024: 2248 osôb


7. príjemcovia dočasného útočiska, ktorí po skončení jeho poskytovania zmenia svoj pobytový status  žiadajúci o vydanie po skončení jeho poskytovania na území Slovenskej republiky sa zavádza aj zmena niektorých podmienok, ktoré budú musieť tieto osoby splniť pri podaní žiadosti o vydanie dokladu o pobyte
· Počet registrovaných príjemcov dočasného útočiska na území SR v októbri 2025: cca 135 tisíc (v realite sa počíta cca so 75 000 osobami, ktoré budú mať skutočný záujem ostať na území Slovenskej republiky)
 
8. všetci držitelia občianskych preukazov a cestovných dokladov, potencionálne všetci štátni občania Slovenskej republiky zdržujúci sa v zahraničí.

9. potencionálne všetci štátni príslušníci tretích krajín, ktorí si počas trvania mimoriadnej situácie neobnovili svoj pobyt a majú záujem naďalej sa zdržiavať na našom území – podľa štatistických údajov Ministerstva vnútra SR ide oficiálne o viac ako 57 000 osôb (v realite sa počíta cca so 40 000 osobami, ktoré budú mať skutočný záujem o obnovenie pobytu)


	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	1. Zavedenie povinnosti štátnemu príslušníkovi tretej krajiny s udeleným pobytom na účel zamestnania v režime jednotného povolenia na pobyt a zamestnanie oznámiť do 5 pracovných dní príslušnému  oddeleniu cudzineckej polície PZ začiatok a skončenie obdobia nezamestnanosti. Ide o zavedenie novej služby.
 

	Zanikajúce povinnosti (identifikujte)

	2. Zaniká povinnosť cudzinca  preukazovať zabezpečenie ubytovania v prípade, ak elektronický súhlas s ubytovaním zabezpečí fyzická osoba alebo ubytovateľ prostredníctvom elektronickej služby zavedenej na tento účel. 

     Zaniká povinnosť cudzinca predkladať ako doklad o ubytovaní čestné vyhlásenia o vlastníctve nehnuteľnosti, keďže túto informáciu môže správny orgán získať  prostredníctvom OVERSI.  

13. zaniká povinnosť osobného podania žiadosti na diplomatickej misii alebo konzulárnom úrade Slovenskej republiky. 



	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	- Ministerstvo vnútra SR (príslušné policajné útvary v pôsobnosti úradu hraničnej a cudzineckej polície Prezídia PZ, ktoré budú v aplikačnej praxi prichádzať do kontaktu s cudzincami; Sekcia verejnej správy MV SR – odbor štátneho občianstva), 
- Ministerstvo práce, sociálnych vecí a rodiny SR (úrady práce, sociálnych vecí a rodiny; sociálna poisťovňa), 
- Ministerstvo zahraničných vecí a európskych záležitostí SR (zastupiteľské úrady SR), 
- Ministerstvo financií (daňové úrady, colné úrady), 
- Ministerstvo zdravotníctva SR (zdravotné poisťovne), 
- niektoré právnické a fyzické osoby: napr. dopravcovia, ubytovatelia,
- diplomatické misie a konzulárne úrady Slovenskej republiky, okresné úrady v sídle kraja.



	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	1. V prípade podania neúplnej žiadosti o udelenie pobytu v režime jednotného povolenia na pobyt a zamestnanie správny orgán informuje/poučí štátneho príslušníka tretej krajiny o potrebe doplnenia chýbajúcich dokladov v časovom limite 15 dní od podania neúplnej žiadosti. (Správny orgán už nebude prerušovať konanie – táto povinnosť zaniká)

2. Vzniká povinnosť pre správny orgán kontrolovať elektronický súhlas s ubytovaním, ktorý zabezpečí fyzická osoba alebo ubytovateľ prostredníctvom elektronickej služby zavedenej na tento účel. Zároveň vzniká povinnosť pre správny orgán overovať ubytovanie cudzinca v systéme OVERSI namiesto vyžadovania dokladu o ubytovaní vo forme čestného vyhlásenia o vlastníctve nehnuteľnosti cudzinca.   
 
3. V súvislosti s rozšírením povinnosti pre štátnych príslušníkov tretích krajín s udeleným prechodným pobytom na účel podnikania, a síce, že   tieto osoby nesmú mať evidované nedoplatky voči konkrétnym inštitúciám v čase vykonávania účelu tohto pobytu, pribudne týmto inštitúciám (napr. daňový úrad, colný úrad, sociálna poisťovňa, zdravotná poisťovňa) povinnosť zasielať správnym orgánom (oddelenia cudzineckej polície PZ) podnety na zrušenie pobytu štátnym príslušníkom tretích krajín. 
  
6. V súvislosti s rozšírením povinnosti preukazovať zabezpečenie ubytovania štátneho príslušníka tretej krajiny pri žiadosti o udelenie dlhodobého pobytu v prípadoch, ak zmenil adresu ubytovania, pribudne správnym orgánom povinnosť kontrolovať  zabezpečovanie ubytovania v týchto prípadoch.  

10. V súvislosti so zmenou pobytového statusu príjemcov dočasného útočiska po skončení jeho poskytovania na území Slovenskej republiky sa zavádza aj vznik niektorých povinností – podmienok, ktoré budú musieť tieto osoby splniť pri podaní žiadosti o vydanie dokladu o pobyte; správnym orgánom pribudne povinnosť kontrolovať splnenie podmienok v týchto prípadoch. 

13. V súvislosti s agendou štátneho občianstva potreba zabezpečenia elektronickej komunikácie medzi diplomatickými misiami, konzulárnymi úradmi Slovenskej republiky a okresnými úradmi v sídle kraja.


	Zanikajúce povinnosti (identifikujte)

	1. V prípade podania neúplnej žiadosti o udelenie pobytu v režime jednotného povolenia na pobyt a zamestnanie nebude správny orgán vydávať rozhodnutie o prerušení konania; namiesto toho len informuje/poučí štátneho príslušníka tretej krajiny o potrebe doplnenia chýbajúcich dokladov v časovom limite 15 dní od podania neúplnej žiadosti. V tomto prípade ide o zánik povinnosti prerušiť konanie o pobyte.
 











Analýza vplyvov na rozpočet verejnej správy,
na zamestnanosť vo verejnej správe a financovanie návrhu

2.1 Zhrnutie vplyvov na rozpočet verejnej správy v návrhu

Tabuľka č. 1/A 
	[bookmark: OLE_LINK1]Vplyvy na rozpočet verejnej správy
	Vplyv na rozpočet verejnej správy (v eurách)

	
	2026
	2027
	2028
	2029

	Príjmy verejnej správy celkom
	0
	700 000
	50 000
	0

	v tom: za každý subjekt verejnej správy zvlášť (VPS)
	0
	700 000
	50 000
	0

	
	
	
	
	

	z toho:  
	
	
	
	

	- vplyv na ŠR
	0
	700 000
	50 000
	0

	Rozpočtové prostriedky 
	0
	700 000
	50 000
	0

	EÚ zdroje
	0
	0
	0
	0

	- vplyv na obce
	0
	0
	0
	0

	- vplyv na vyššie územné celky
	0
	0
	0
	0

	- vplyv na ostatné subjekty verejnej správy
	0
	0
	0
	0

	Výdavky verejnej správy celkom
	221 900
	225 850
	15 000   
	

	Ministerstvo vnútra SR/0D6 Efektívna verejná správa
	221 900
	225 850 
	15 000
	0

	z toho: 
	
	
	
	0

	- vplyv na ŠR
	221 900
	225 850
	15 000
	0

	Rozpočtové prostriedky
	221 900
	225 850
	15 000
	0

	    EÚ zdroje
	0
	0
	0
	0

	    spolufinancovanie
	0
	0
	0
	0

	- vplyv na obce
	0
	0
	0
	0

	z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. 
o rozpočtovej zodpovednosti
	0
	0
	0
	0

	- vplyv na vyššie územné celky
	0
	0
	0
	0

	z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. 
o rozpočtovej zodpovednosti
	0
	0
	0
	0

	- vplyv na ostatné subjekty verejnej správy
	0
	0
	0
	0

	Vplyv na počet zamestnancov 
	0
	0
	0
	0

	- vplyv na ŠR
	0
	0
	0
	0

	- vplyv na obce
	0
	0
	0
	0

	- vplyv na vyššie územné celky
	0
	0
	0
	0

	- vplyv na ostatné subjekty verejnej správy
	0
	0
	0
	0

	Vplyv na mzdové výdavky
	0
	0
	0
	0

	- vplyv na ŠR
	0
	0
	0
	0

	- vplyv na obce
	0
	0
	0
	0

	- vplyv na vyššie územné celky
	0
	0
	0
	0

	- vplyv na ostatné subjekty verejnej správy
	0
	0
	0
	0

	Financovanie zabezpečené v rozpočte
	221 900
	225 850
	15 000
	0

	Ministerstvo vnútra SR/0D6 Efektívna verejná správa
	221 900
	225 850
	15 000
	0

	Iné ako rozpočtové zdroje
	0
	0
	0
	0

	Rozpočtovo nekrytý vplyv / úspora
	0
	0
	0
	0


                                                                                                                                                             Tabuľka č. 1/B
	 
	2026
	2027
	2028
	2029

	Vplyvy na limit verejných výdavkov verejnej správy celkom (v metodike ESA 2010)
	0
	0
	0
	0

	Ministerstvo vnútra/0D6 Efektívna verejná správa
	0
	0
	0
	0

	z toho:
	 
	 
	 
	 

	vplyv na limit verejných výdavkov ŠR
	0
	0
	0
	0

	vplyv na limit verejných výdavkov ostatných subjekty verejnej správy
	0
	0
	0
	0

	vplyv na limit verejných výdavkov ďalších súčastí rozpočtu verejnej správy
	0
	0
	0
	0



2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

Predpokladajú sa nové príjmy do rozpočtu verejnej správy v prípade vydávania dokladov o pobyte bývalým príjemcom dočasného útočiska, ktorí počas prechodného obdobia (1 rok) prejdú na prechodný pobyt a požiadajú o vydanie dokladu o pobyte. Zároveň sa predpokladajú aj určité výdavky z rozpočtu verejnej správy, keďže pri vydávaní dokladov o pobyte je potrebné zohľadniť aj náklady na dodanie čistopisov dokladov, ako aj náklady na zasielanie dokladov o pobyte na adresu zadanú cudzincom poštou.    

Predpokladá sa, že príjem do rozpočtu verejnej správy bude ovplyvnený počtom príjemcov dočasného útočiska, ktorí sa rozhodnú ďalej žiť na území Slovenskej republiky a splnia podmienky na vydanie nového dokladu o pobyte, a teda aj na pobyt. Výpočet na rok 2027 aj 2028 sa prispôsobil návrhu Európskej Komisie predĺžiť poskytovanie dočasného útočiska odídencom až do marca 2027. Následne po skončení jeho poskytovania by mali mať odídenci možnosť prechádzať na pobytový status, pričom sa počíta s obdobím 1 roka, t. j. cca od začiatku marca 2027 do začiatku marca 2028.
Pri výpočtoch sa zohľadnil celkový počet osôb registrovaných ako príjemcov dočasného útočiska (v súčasnosti cca 135 tisíc osôb) a predpoklad, že nie všetky tieto osoby budú mať záujem o prechod na nový pobytový status – zo štatistík nie je možné určiť, aký bude podiel skutočných záujemcov o pobyt a podiel bývalých príjemcov dočasného útočiska, ktorí sa rozhodnú vrátiť na Ukrajinu po skončení jeho poskytovania. Predpokladáme, že v praxi pôjde o cca 75 tisíc osôb, ktoré budú potrebovať doklad o pobyte.  
Pri výpočtoch sa zohľadnila tiež skutočnosť, že doklad o pobyte sa bude vydávať v zásade na obdobie 2 rokov. 

Čo sa týka výdavkov verejnej správy, t. j. nákladov na dodanie čistopisov a nákladov na zaslanie dokladu o pobyte na adresu cudzinca poštou, uvádzame nasledovné. 
Na dodanie čistopisov povolení na pobyt je uzatvorená Realizačná zmluva č. SE-OK3-2024/003894-016, podľa ktorej budú zakúpené:
v roku 2025 - 280 000 kusov, v roku 2026 - 98 000 kusov a v roku 2027 – 98 000 kusov čistopisov Povolení na pobyt. Spolu s aktuálnymi skladovými zásobami čistopisov dokladov v počte 318 561 ks by malo byť toto množstvo postačujúce aj pre potreby vydania dokladov bývalým príjemcom dočasného útočiska, ktorý sa odhaduje vo výške 70 000 ks v r. 2027 (cca od marca 2027 do decembra 2027) a 5 000 ks v roku 2028 (od januára 2028 do začiatku marca 2028).    
Jednotková cena čistopisu je 3,17 € s DPH.  Táto suma za dodanie čistopisov predstavuje  negatívny vplyv na rozpočet verejnej správy. 
Všetky výdavky vyplývajúce z materiálu budú zabezpečené v rámci schválených limitov kapitoly Ministerstva vnútra SR na príslušný rozpočtový rok, bez dodatočných požiadaviek na rozpočet verejnej správy a bez vplyvu na limit verejných výdavkov.

Čo sa týka výdavkov verejného rozpočtu na zasielanie dokladov o pobyte na adresu zadanú cudzincom poštou, uvádzame, že v tomto prípade náklady reálne vzniknú v momente odoslania zásielky na adresu. Tieto výdavky sú rozpočtovo kryté. 

Na záver uvádzame, že naše predpoklady či už príjmov alebo výdavkov verejného rozpočtu v rokoch 2027 až 2028 nevieme hodnoverne potvrdiť, keďže nedokážeme do budúcnosti predpovedať, aký bude skutočný počet príjemcov dočasného útočiska, ktorí prejdú na pobyt na území Slovenskej republiky a ktorí sa vrátia na Ukrajinu.  

2.2. Popis a charakteristika návrhu

2.2.1. Popis návrhu:

Akú problematiku návrh rieši? Kto bude návrh implementovať? Kde sa budú služby poskytovať?

Vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „návrh zákona“) rieši zavedenie možnosti prechodu odídencov zo statusu dočasného útočiska na pobytový status na území Slovenskej republiky. Tento proces bude spojený s povinnosťou požiadať o vydanie dokladu o pobyte v podobe ID a jeho doručením na zadanú adresu. Tieto úkony sú spoplatnené správnym poplatkom zo strany príjemcov dočasného útočiska, čo bude znamenať príjem do rozpočtu verejnej správy. Zároveň však treba počítať s výdavkami z rozpočtu verejnej správy, nakoľko pri vydávaní dokladov o pobyte je potrebné zohľadniť náklady na dodanie čistopisov dokladov, ako aj náklady na zasielanie dokladov o pobyte na adresu zadanú cudzincom.    
Návrh zákona v uvedenej veci budú implementovať príslušné útvary v pôsobnosti úradu hraničnej a cudzineckej polície Prezídia PZ. 
Služby sa budú poskytovať na území Slovenskej republiky. 

.......................................................................................................................................................

2.2.2. Charakteristika návrhu:

       zmena sadzby
       zmena v nároku
 x    nová služba alebo nariadenie (alebo ich zrušenie)
       kombinovaný návrh
 x    iné 



2.2.3. Predpoklady vývoja objemu aktivít:

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 2 
	Objem aktivít
	Odhadované objemy

	
	r
	r + 1
	r + 2
	r + 3

	Indikátor ABC
	
	
	
	

	Indikátor KLM
	
	
	
	

	Indikátor XYZ
	
	
	
	




2.2.4. Výpočty vplyvov na verejné financie

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Vydávanie dokladov o pobyte bývalým príjemcom dočasného útočiska a ich doručením na zadanú adresu
	Pri výpočte navýšenia príjmov do rozpočtu verejnej správy v súvislosti s navrhovanou novelou zákona o pobyte cudzincov, ktorá je spojená s vydávaním dokladov o pobyte bývalým príjemcom dočasného útočiska z Ukrajiny a ich doručením na zadanú adresu sme vychádzali z celkového počtu platných tolerovaných pobytov cudzincov na území SR s účelom dočasné útočisko ku koncu októbra 2025 (v súčasnosti cca 135 tisíc osôb), avšak počítame s tým, že nie všetky tieto osoby budú mať záujem o prechod na nový pobytový status. Odhadom sa tento počet záujemcov ustálil na cca 75 tisíc osôb. Zároveň sme vychádzali zo súčasne platných sadzieb správneho poplatku za vydanie dokladu o pobyte a jeho doručenie na adresu príjemcov dočasného útočiska. 

V položke 24 písm. f) sadzobníka správnych poplatkov (príloha zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov) je v časti týkajúcej sa vydávania dokladov o pobyte uvedená hodnota správneho poplatku za: 
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 30 dní 	10 eur,
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 2 pracovných dní 39 eur.

V návrhu zákona sa počíta s vydaním dokladu o pobyte približne 75 000 bývalým príjemcom dočasného útočiska z Ukrajiny, ktorí by mohli mať záujem o prechod na pobytový status na území Slovenskej republiky. Predpokladá sa, že v prípade vydávania dokladov o pobyte od marca 2027 do marca 2028 bude výber správnych poplatkov znamenať príjem do rozpočtu verejnej správy v roku 2027 aj 2028.  


Čo sa týka samotných správnych poplatkov, predpokladá sa, že väčšina bývalých príjemcov dočasného útočiska bude mať záujem o vydanie dokladu o pobyte v časovom limite do 30 dní, keďže ide o nižší správny poplatok v hodnote 10 eur na rozdiel od vydania dokladu o pobyte do 2 pracovných dní – 39 eur.  

 
Rok 2027:   70 000 osôb x 10 eur =  700 000 eur.
Rok 2028:    5 000 osôb x 10 eur  =  50 000 eur.

V tomto prípade je potrebné upozorniť na skutočnosť, že vyššie uvedené sumy môžu byť aj nižšie alebo vyššie v závislosti od počtu bývalých príjemcov dočasného útočiska, ktorí budú mať skutočný záujem požiadať o doklad o pobyte a prejdú na pobyt na území Slovenskej republiky. 

Pri výpočte výdavkov zo štátneho rozpočtu pôjde o výdavky súvisiace s nákladmi na dodanie  čistopisov dokladov a s nákladmi na zasielanie dokladov o pobyte na adresu zadanú cudzincom poštou. 

Pri výpočte nákladov na dodanie čistopisov dokladov sa vychádza z jednotkovej ceny za dodanie čistopisov dokladov o pobyte, čo je v súčasnosti 3,17 eur s DPH na 1 čistopis dokladu. 

Pri predpokladanom počte vydaných dokladov o pobyte bývalým príjemcom dočasného útočiska z Ukrajiny v roku 2027 a 2028 sú náklady na dodanie čistopisov dokladov vyčíslené nasledovne:

Rok 2027:   70 000 osôb x 3,17 eur =  221 900 eur 
Rok 2028:    5 000 osôb x 3,17 eur =   15 850 eur 

Keďže sa rozpočtové krytie pri nákupe čistopisov dokladov požaduje vždy rok vopred, sú tieto sumy zohľadnené v príslušných tabuľkách rok vopred, t. j. v r. 2026 a 2027.

Pri výpočte výdavkov zo štátneho rozpočtu na zasielanie dokladov o pobyte na adresu zadanú cudzincom poštou sa vychádza z jednotkovej ceny za zaslanie 1 čistopisu dokladu o pobyte, čo je v súčasnosti 2,45 eur bez DPH, čo je pri 23% DPH na poštové služby cca 3 eurá s DPH na zaslanie 1 dokladu o pobyte.  

Pri predpokladanom počte vydaných dokladov o pobyte bývalým príjemcom dočasného útočiska z Ukrajiny v roku 2027 a 2028 budú náklady na poštové zaslanie dokladov o pobyte na zadanú adresu vyčíslené nasledovne:

Rok 2027:   70 000 osôb x 3,00 eur =  210 000 eur
Rok 2028:     5 000 osôb x 3,00 eur =   15 000 eur

Rovnako aj v tomto prípade je potrebné upozorniť na skutočnosť, že vyššie uvedené sumy  môžu byť aj nižšie alebo vyššie v závislosti od počtu bývalých príjemcov dočasného útočiska, ktorí budú mať skutočný záujem požiadať o doklad o pobyte a prejdú na pobyt na území Slovenskej republiky. 

Príloha č. 2
Príloha č. 2

                                                                                                                                                                                                                                                       Tabuľka č. 3
	Príjmy (v eurách)
	Vplyv na rozpočet verejnej správy
	poznámka

	
	2026
	2027
	2028
	2029
	

	Daňové príjmy (100)1
	0
	0
	0
	0
	 

	Nedaňové príjmy (200)1
	0
	700 000
	50 000
	0
	 

	z toho správne poplatky (221 002)
	0
	700 000
	50 000
	0
	

	Granty a transfery (300)1
	0
	0
	0
	0
	 

	Príjmy z transakcií s finančnými aktívami a finančnými pasívami (400)
	0
	0
	0
	0
	 

	Prijaté úvery, pôžičky a návratné finančné výpomoci (500)
	0
	0
	0
	0
	 

	Vplyv na príjmy verejnej správy celkom
	0
	700 000
	50 000
	0
	 


1 –  príjmy rozpísať až do položiek platnej ekonomickej klasifikácie

Poznámka:
Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.
 















     MV SR                                                                                                                                                                                                                                            Tabuľka č. 4/A
	Výdavky (v eurách)
	Vplyv na rozpočet verejnej správy
	poznámka

	
	2026
	2027
	2028
	2029
	

	Bežné výdavky (600)
	221 900
	225 850
	15 000
	0
	 

	  Mzdy, platy, služobné príjmy a ostatné osobné vyrovnania (610)
	0
	0
	0
	0
	 

	  Poistné a príspevok do poisťovní (620)
	0
	0
	0
	0
	 

	  Tovary a služby (630)2
	221 900
	225 850
	15 000
	0
	

	v tom:
	
	
	
	
	

	633007 Špeciálny materiál
	221 900
	15 850
	0
	0
	čistopisy dokladov – odídenci z Ukrajiny

	632003 Poštové služby
	0
	210 000
	15 000
	0
	poštovné - odídenci z Ukrajiny - 

	  Bežné transfery (640)2
	0
	0
	0
	0
	 

	  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2
	0
	0
	0
	0
	

	Kapitálové výdavky (700)
	
	
	
	
	 

	  Obstarávanie kapitálových aktív (710)2
	0
	0
	0
	0
	 

	  Kapitálové transfery (720)2
	0
	0
	0
	0
	 

	Výdavky z transakcií s finančnými aktívami a finančnými pasívami (800)
	 
	 
	 
	 
	 

	Vplyv na výdavky verejnej správy celkom
	221 900
	225 850
	15 000
	0
	 


  2 –  výdavky rozpísať až do položiek platnej ekonomickej klasifikácie

  Poznámka:
  Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.









                                                                                                                                                                                                                                                                            
MV SR																	 Tabuľka č. 4/B
	Vplyvy (v metodike ESA 2010)
	Vplyv na limit verejných výdavkov subjektu verejnej správy
	poznámka

	
	2026
	2027
	2028
	2029
	

	Kapitálové príjmy (230)
	0
	0
	0
	0
	

	Bežné výdavky (600)
	0
	0
	0 
	0
	 

	  Mzdy, platy, služobné príjmy a ostatné osobné vyrovnania (610)
	
	
	
	
	 

	  Poistné a príspevok do poisťovní (620)
	
	
	
	
	 

	  Tovary a služby (630)2
	0
	0
	0
	0
	 

	v tom:
	
	
	
	
	

	633007 Špeciálny materiál
	0
	0
	0
	0
	

	  Bežné transfery (640)2
	
	
	
	
	 

	  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2
	
	
	
	
	

	Kapitálové výdavky (700)
	0
	0
	0
	0
	 

	  Obstarávanie kapitálových aktív (710)2
	
	
	
	
	 

	  Kapitálové transfery (720)2
	
	
	
	
	 

	Vplyv na limit verejných výdavkov subjektu verejnej správy celkom
	0
	0
	0
	0
	 


  2 –  výdavky rozpísať až do podpoložiek platnej ekonomickej klasifikácie

  Poznámka:
  Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.












                
                                                                                                                                                                                                                                                                  Tabuľka č. 5
	Zamestnanosť
	Vplyv na rozpočet verejnej správy
	poznámka

	
	r
	r + 1
	r + 2
	r + 3
	

	Počet zamestnancov celkom
	
	
	
	
	 

	   z toho vplyv na ŠR
	
	
	
	
	

	Priemerný mzdový výdavok (v eurách)
	
	
	
	
	 

	   z toho vplyv na ŠR
	 
	 
	 
	 
	 

	Osobné výdavky celkom (v eurách)
	0
	0
	0
	0
	 

	Mzdy, platy, služobné príjmy a ostatné osobné vyrovnania (610)
	
	
	
	
	 

	   z toho vplyv na ŠR
	
	
	
	
	 

	Poistné a príspevok do poisťovní (620)
	
	
	
	
	 

	   z toho vplyv na ŠR
	
	
	
	
	 

	
	
	
	
	
	

	Poznámka:
	
	
	
	
	

	Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).
Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka.
	

	Kategórie 610 a 620 sú z tejto prílohy prenášané do príslušných kategórií prílohy „výdavky“.
	
	
	




                                                               
2.2.5. Výpočet vplyvov na dlhodobú udržateľnosť verejných financií 

Uveďte model, ktorý bol použitý na stanovenie vplyvov na príjmy a výdavky v dlhodobom horizonte, ako aj predpoklady, z ktorých ste vychádzali a boli v modeli zahrnuté. Popíšte použitý model spolu s jeho modifikáciami, ak boli pri výpočte vykonané. 



                                                                                                                                								
                                                                                                                                                                                                                                                      
                                                                                                                                                                                                                                                             Tabuľka č. 6

	Dlhodobá udržateľnosť
	Vplyv na verejné financie
	Poznámka

	
	d
	d + 10
	d + 20
	d + 30
	d + 40
	

	Vplyv na výdavky v p. b. HDP
	
	
	
	
	
	

	Vplyv na príjmy v p. b. HDP
	
	
	
	
	
	

	Vplyv na bilanciu  v p. b. HDP
	
	
	
	
	
	



Poznámka: 
Písmeno „d“ označuje prvý rok nasledujúcej dekády. 
Tabuľka sa vypĺňa pre každé opatrenie samostatne. V prípade zavádzania viacerých opatrení sa vyplní aj tabuľka obsahujúca aj kumulatívny efekt zavedenia všetkých opatrení súčasne.“  





	Analýza vplyvov na informatizáciu spoločnosti


	Budovanie základných pilierov informatizácie

	Biznis vrstva
	A – nová služba
B – zmena služby
 C-zvýšené používanie služby
	Kód koncovej služby
	Názov koncovej služby
	Úroveň elektronizácie – pre C odhad počtu podaní

	6.1. Predpokladá predložený návrh zmenu existujúcich koncových služieb verejnej správy ,vytvorenie nových služieb pre občana alebo podnikateľa alebo má vplyv na zvýšené používanie existujúcich služieb?
	



A
	ks_350934
 
ks_350933



ks_350925



ks_350923
	Registrovanie pobytu
Podávanie žiadosti o vydanie dokladu
 Podávanie žiadosti o obnovenie pobytu
Podávanie žiadosti o udelenie pobytu
	





	Aplikačná a technologická vrstva
	A – nový systém
B – zmena systému
	Kód systému
	Názov systému
	Vo vládnom cloude – áno / nie

	6.2. Predpokladá predložený návrh zmenu existujúceho alebo vytvorenie nového informačného systému verejnej správy? Predpokladá správca umiestnenie informačného systému vo vládnom cloude?
	
B
	
isvs_189
	
IS ECU
	
nie

	Financovanie procesu informatizácie
	Rezortná úroveň
	Nadrezortná úroveň

	A - z prostriedkov EÚ   B - z ďalších zdrojov financovania

	6.3. Vyžaduje si proces informatizácie  finančné investície?
(Uveďte príslušnú úroveň financovania a kvantifikáciu finančných výdavkov uveďte  v analýze vplyvov na rozpočet verejnej správy.)
	
	
áno
	
A – Plán obnovy a odolnosti,
Fond pre azyl, migráciu a integráciu (AMIF), Nástroj finančnej podpory na riadenie hraníc a vízovú politiku (BMVI), Fond pre vnútornú bezpečnosť (ISF)

	Zjednodušenie prístupu ku konaniu a odstraňovanie byrokracie

	Elektronické konanie

	6.4.1. Predpokladá predložený návrh vedenie konania o právach, právom chránených záujmoch alebo povinnostiach fyzických osôb a právnických osôb?
		☒	Áno

	☐	Nie



	(Uveďte, o aké konanie ide.)
- ide o konanie podľa zákona č. 404/2011 Z. z. o pobyte cudzincov 

	6.4.2. Je dané konanie možné v celku vykonať elektronicky?
		☒	Áno

	☐	Nie



	(Ak sú niektoré úkony v konaní, alebo celé konanie viazané na listinnú podobu komunikácie, uveďte o aké ide a z akého dôvodu.)
- cudzinci budú môcť preukázať zabezpečenie ubytovania aj formou elektronického súhlasu  s ubytovaním cudzinca, ak túto skutočnosť potvrdí fyzická osoba alebo ubytovateľ prostredníctvom elektronickej služby zavedenej na tento účel  

	6.4.3. Je úprava konania kompatibilná s inštitútmi zákona o e-Governmente a je na dané konanie zákon o e-Governmente možné použiť?
		☒	Áno

	☐	Nie



	(Ak úprava konania je odlišná od úpravy v zákone o e-Governmente alebo ak je použitie zákona o e-Governmente vylúčené, uveďte čoho sa to týka a z akého dôvodu.)

	Zásada „jedenkrát a dosť“

	6.5.1. Predpokladá predložený návrh predkladanie dokumentov, informácií alebo preukazovanie skutočností (ďalej len „údaje“) orgánu, ktorý konanie vedie?
		☒	Áno

	☐	Nie



	(Uveďte, o aké údaje ide a v akom konaní.)

- podporné doklady predkladá v konaní o udelenie/obnovenie pobytu  

	6.5.2. Predpokladá predložený návrh, aby sa predkladali údaje, ktoré sa nachádzajú v zákonom ustanovenej evidencii vedenej orgánom, ktorý konanie vedie alebo iným orgánom?
		☒	Áno

	☐	Nie



	(Uveďte, o akú evidenciu ide.)

ECU

	6.5.3. Budú údaje poskytované režimom podľa zákona č. 177/2018 Z.z. v znení neskorších predpisov alebo iným obdobným spôsobom, ktorý zabezpečí, aby si údaje orgán, ktorý konanie vedie, získaval z úradnej moci a nemuseli mu byť predkladané subjektom súkromného práva, navrhovateľom, žiadateľom, účastníkom konania (ďalej len „účastník konania“)?
		☐	Áno

	☒	Nie



	(Uveďte, akým spôsobom budú údaje v konaní predkladané/preukazované. Ak sa vyžaduje predloženie účastníkom konania, uveďte dôvod.)

	6.5.4. Ak si orgán, ktorý konanie vedie, údaje nebude získavať z úradnej moci ale mu budú predkladané účastníkom konania, je v návrhu upravené prechodné obdobie, po ktorého uplynutí si údaje orgán, ktorý konanie vedie, bude získavať z úradnej moci?
		☐	Áno

	☒	Nie



	(Uveďte, akým spôsobom budú údaje v konaní predkladané/preukazované v budúcnosti. Ak sa vyžaduje predloženie účastníkom konania, uveďte dôvod.)

	Výmena údajov medzi orgánmi verejnej moci

	6.6.1. Predpokladá predložený návrh zriadenie novej evidencie údajov alebo upravuje vedenie evidencie údajov?
		☒	Áno

	☐	Nie



	(Uveďte, aká nová evidencia údajov sa zriaďuje, resp. akú evidenciu údajov návrh upravuje.)

- upravuje systém ECU

	6.6.2. Umožňuje predložený návrh poskytovanie údajov z evidencie iným orgánom verejnej moci, resp. iným osobám na plnenie ich zákonom ustanovených úloh bez obmedzenia subjektu (teda vo všetkých prípadoch, kedy tieto údaje na plnenie zákonom ustanovených úloh potrebujú)?
		☒	Áno

	☐	Nie



	(Uveďte, ktorým orgánom verejnej moci, resp. iným osobám nie je možné údaje z evidencie poskytnúť, aj ak ich na plnenie zákonných úloh potrebujú a z akého dôvodu.)

- rôznym orgánom štátnej správy a verejnej správy  § 76 ods. 3 zákona č. 404/2011 Z. z. o pobyte cudzincov:
(3) Ministerstvo vnútra a policajný útvar poskytujú informácie a osobné údaje z evidencií vedených podľa odseku 1 
 a) prokuratúre, súdom, Slovenskej informačnej službe, Vojenskému spravodajstvu, Vojenskej polícii, Zboru väzenskej a justičnej stráže, colnej správe, Ministerstvu spravodlivosti Slovenskej republiky, ministerstvu zahraničných vecí, Národnému bezpečnostnému úradu a obecnej polícii v rozsahu ich pôsobnosti podľa osobitného predpisu,75) 
 b) iným štátnym orgánom, ako sú uvedené v písmene a), a obciam, ak je to potrebné na plnenie ich úloh, 
 c) iným právnickým osobám, ktoré plnia úlohy štátu alebo vykonávajú zdravotné poistenie, nemocenské poistenie, dôchodkové zabezpečenie alebo plnia úlohy na úseku zamestnanosti v rozsahu ich pôsobnosti podľa osobitného predpisu.


	6.6.3. Je zabezpečené poskytovanie údajov z evidencie elektronicky a automatizovaným spôsobom?
		☒	Áno

	☐	Nie



	(Uveďte, akým spôsobom je zabezpečené poskytovanie údajov z evidencie pre iné subjekty na plnenie ich zákonných úloh. Ak sa na poskytovanie údajov nepoužíva modul procesnej integrácie a integrácie údajov, uveďte dôvod. Ak je elektronické alebo automatizované poskytovanie vylúčené, uveďte dôvod.) 

	6.6.4. Je na poskytovanie údajov z evidencie využitý režim podľa zákona č. 177/2018 Z.z. v znení neskorších predpisov?
		☒	Áno

	☐	Nie



	(Uveďte, ako je na zákonnej úrovni inštitucionalizované elektronické a automatizované poskytovanie údajov z evidencie, akým režimom sa riadi. Ak je použitie zákona č. 177/2018 Z.z. v znení neskorších predpisov vylúčené, uveďte dôvod.)


	Referenčné údaje

	6.7.1. Predpokladá predložený návrh zriadenie novej evidencie údajov alebo upravuje vedenie evidencie údajov, ktoré budú navrhnuté na zaradenie do zoznamu referenčných údajov podľa § 51 zákona č. 305/2013 Z.z. o e-Governmente?
		☐	Áno

	☒	Nie



	(Uveďte, aká nová evidencia údajov sa zriaďuje, resp. akú evidenciu údajov návrh upravuje a ktoré údaje z nej budú navrhnuté na zaradenie do zoznamu referenčných údajov. Ak sa neplánuje zaradenie žiadnych údajov, uveďte dôvod)

	6.7.2. Kedy je plánované zaradenie údajov z evidencie do zoznamu referenčných údajov podľa § 51 zákona č. 305/2013 Z.z. o e-Governmente?
		
	

	
	


21.05.2026
	(Uveďte, kedy sa plánuje zaradenie vyššie uvedených údajov do zoznamu referenčných údajov.)




















Analýza vplyvov na podnikateľské prostredie

Názov materiálu:  Vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 
Predkladateľ: Vláda Slovenskej republiky
3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):

	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	0
	0

	D. Nepriame finančné náklady
	0
	0

	E. Administratívne náklady
	1 163 338
	0

	Spolu = A+B+C+D+E
	1 163 338
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	1 163 338
	0






40
3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P. č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	Rozšírenie povinnosti pri prechodnom pobyte na účel podnikania nemať nedoplatky počas celej doby pobytu - inak vzniká dôvod na zrušenie pobytu

	Zákon č. 404/2011 Z. z. o pobyte cudzincov
	§ 36 ods. 1 písm. f) 
	1.SK
	22.05.26
	Všetky kategórie podnikov
	          39 855 
	29
	1 163 338
	In (zvyšuje náklady)
	1 163 338
	0

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
1. Zmena niektorých podmienok pri obnovení prechodného pobytu na účel podnikania - rozšírenie povinnosti pre podnikateľské subjekty nemať nedoplatky počas celého obdobia trvania prechodného pobytu 
V tomto prípade ide o zmenu vnútorných procesov v rámci administratívnych nákladov dotknutých podnikateľských subjektov. Pri výpočte podnikateľských subjektov, ktorých sa predmetná regulácie bude týkať, sa vychádzalo z informačných zdrojov úradu hraničnej a cudzineckej polície Prezídia PZ. Podľa dostupných štatistík bol ku dňu 31.7.2025 počet udelených prechodných pobytov na území Slovenskej republiky na účel podnikania 39 855. Predpokladáme, že všetky tieto subjekty môžu byť počas trvania prechodného pobytu ovplyvnené predmetnou reguláciou. V kalkulačke nákladov sa preto zvolil typ administratívneho nákladu „Zmena vnútorných predpisov“ s jednorazovou frekvenciou, keďže podnikatelia si po nadobudnutí účinnosti zákona budú musieť nastaviť vnútorné procesy na sledovanie prípadných nedoplatkov.
Ide o rozšírenie povinnosti pre podnikateľské subjekty, ktoré budú musieť spĺňať podmienku nemať evidované nedoplatky alebo pohľadávky voči daňovému úradu, colnému úradu, Sociálnej poisťovni alebo zdravotnej poisťovni po splatnosti kedykoľvek počas celého obdobia trvania prechodného pobytu. Zároveň sa zavádza aj nový dôvod na zrušenie tohto prechodného pobytu, ak sa takéto nedoplatky objavia, pričom policajný útvar bude vždy konať na podnet daňového úradu, colného úradu, Sociálnej poisťovne alebo zdravotnej poisťovne. V tejto súvislosti je však potrebné zdôrazniť, že v praxi v žiadnom prípade nepôjde o situácie, kedy budú podnikateľské subjekty evidovať krátkodobé nedoplatky z objektívnych dôvodov (napr. administratívne chyby či oneskorené úhrady), nakoľko je v záujme vyššie uvedených inštitúcií takéto nedoplatky od podnikateľských subjektov v prvom rade vymôcť. Zrušenie prechodného pobytu bude v takýchto prípadoch až poslednou možnosťou a aj to len v prípadoch, kedy budú takéto pohľadávky nevymožiteľné. Nie je v záujme Slovenskej republiky prichádzať o takéto finančné prostriedky od podnikateľov, preto bude snahou všetkých vyššie uvedených inštitúcií spolupracovať s cudzincom a nájsť spôsob, ako vymôcť od neho pohľadávky a nedoplatky. Zároveň je však potrebné uviesť, že nie je v záujme Slovenskej republiky, aby na našom území pôsobili podnikateľské subjekty, ktoré nie sú schopné hradiť si svoje finančné záväzky. 
Navrhovaná zmena nepredstavuje markantné zhoršenie podnikateľského prostredia na Slovensku, nakoľko aj v súčasnosti existuje povinnosť podnikateľských subjektov plniť si svoje finančné záväzky a povinnosti. Nie je možné dopustiť, aby sa podnikatelia v prípade úmyselného neplnenia si svojich povinností mohli spoliehať na obmedzené možnosti štátnych inštitúcií kontrolovať a vymáhať plnenie povinností podnikateľov – cudzincov a postihovať ich, resp. vymáhať od nich nedoplatky len v momente ich žiadosti o obnovenie prechodného pobytu na účel podnikania.           
3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
Čo sa týka goldplatingu, tento nebol v rámci návrhu novely zákona identifikovaný. 

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Konzultácie s podnikateľskými subjektmi sa uskutočnili dňa 08. 01. 2025 o 9:30 h v budove Úradu hraničnej a cudzineckej polície Prezídia Policajného zboru v Bratislave.
V lehote na zaslanie podnetov a návrhov zo strany verejnosti boli navrhovateľovi doručené podnety zo strany:
1. ČESMAD (Združenie cestných dopravcov Slovenskej republiky)
2. RÚZ SR (Republiková únia zamestnávateľov)
3. Verejnosť (bez uvedenia konkrétnych údajov o osobách)
Všetky vyššie uvedené subjekty prizvané na konzultácie, pričom stretnutia sa zúčastnili len zástupcovia ČESMAD a RÚZ SR. Prítomní na konzultačnom stretnutí boli aj zástupcovia Ministerstva práce, sociálnych vecí a rodiny SR, keďže podstatná časť pripomienok sa týkala problematiky zamestnávania cudzincov. Všetky predložené pripomienky boli prerokované a neboli akceptované.   

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? Nie
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? Nie
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? Nie
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? Nie
Ovplyvňuje zmena regulácie inovácie, vedu a výskum? Nie
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom? Nebol identifikovaný
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ? Prispeje k odbúravaniu administratívnej záťaže v prípade zmeny potvrdenia ubytovania z listinného na  elektronické

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	x nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	x nemení	☐ znižuje

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,

1. Zníženie administratívnej záťaže ubytovateľov z dôvodu zmeny potvrdenia ubytovania z listinného na  elektronické
Návrhom zákona sa vypúšťa povinnosť pre štátneho príslušníka tretej krajiny prikladať  k žiadosti o udelenie prechodného pobytu doklad potvrdzujúci zabezpečenie ubytovania, a to v prípade, ak zabezpečenie ubytovania potvrdila fyzická osoba alebo ubytovateľ  prostredníctvom elektronickej služby zavedenej na tento účel. Ide o pozitívny vplyv na odbúranie administratívnej záťaže pre podnikateľov, ktorí tak môžu túto povinnosť vybaviť  elektronickou formou. 
Čo sa týka počtov ubytovateľov, toto nie je možné vyčísliť, keďže takéto informácie nemáme k dispozícii ani ich nevieme získať.  

2. Rozšírenie okruhu povinností dopravcov o kontrolu cestovného povolenia pasažiera, udeľovaného podľa § 19 zákona o pobyte cudzincov
Návrhom zákona sa rozširuje okruh povinností dopravcov na vonkajšej hranici v súvislosti so zavedením cestovného povolenia, udeľovaného podľa § 19 zákona o pobyte cudzincov, v rámci ktorých  sa dopravcovi zakazuje dopraviť na hraničný priechod štátneho príslušníka tretej krajiny bez platného cestovného povolenia, ak sa vyžaduje. To znamená, že dopravcovia na vonkajšej hranici – v tomto prípade ide o pozemnú autobusovú prepravu a leteckú prepravu – budú mať povinnosť kontrolovať, či štátny príslušník tretej krajiny má pri sebe cestovné povolenie, ak sa vyžaduje. Táto povinnosť vyplýva výslovne dopravcom z Nariadenia Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS). Toto nariadenie je platné pre všetky členské štáty a musí byť aplikované priamo v praxi vo všetkých členských štátoch. 
V zákone o pobyte cudzincov je v ustanovení § 108 „Povinnosti dopravcu“ už teraz zakotvená povinnosť kontrolovať pas a víza, takže kontrola cestovného povolenia cez rozhranie pre dopravcov predstavuje len určité doplnenie rámca už vykonávanej kontroly.   
Čo sa týka počtov dopravcov na vonkajšej hranici, toto nie je možné vyčísliť, keďže takéto informácie nemáme k dispozícii ani ich nevieme získať.  


1. iné vplyvy podľa písm. a) až c), ktoré sú goldplatingom.


















	Analýza sociálnych vplyvov
Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rovnosť žien a mužov a vplyvy na zamestnanosť
(Ak v niektorej z hodnotených oblastí sociálnych vplyvov (bodov 4.1 až 4.4) nebol identifikovaný vplyv, uveďte v príslušnom riadku analýzy poznámku „Bez vplyvu.“.)

	4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.

	Vedie návrh k zvýšeniu alebo zníženiu príjmov alebo výdavkov domácností? 
Ktoré skupiny domácností/obyvateľstva sú takto ovplyvnené a akým spôsobom? 
Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?
(V prípade vyššieho počtu hodnotených opatrení doplňte podľa potreby do tabuľky pred bod 4.2 ďalšie sekcie - 4.1.1 Pozitívny vplyv/4.1.2 Negatívny vplyv).

	a)
	4.1.1 Pozitívny vplyv

	b)
	Popíšte opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:
	Bez vplyvu

	c)
	Špecifikujte ovplyvnené skupiny:
	

	
	Ovplyvnená skupina č. 3
	Ovplyvnená skupina č. 2

	d)
	Kvantifikujte rast príjmov alebo pokles výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným návrhom.

	e)
	· priemerný rast príjmov/ pokles výdavkov v skupine v eurách a/alebo v % / obdobie:
· veľkosť skupiny (počet obyvateľov):
	Ovplyvnená skupina č. 1

    

	
	Ovplyvnená skupina č. 3
	Ovplyvnená skupina č. 2

	f)
	Dôvod chýbajúcej kvantifikácie:
	

	g)
	4.1.1.1 Z toho pozitívny vplyv na skupiny v riziku chudoby alebo sociálneho vylúčenia
(V prípade významných vplyvov na príjmy alebo výdavky domácností v riziku chudoby, identifikujte a kvantifikujte pozitívny vplyv na chudobu obyvateľstva (napr. znižovanie miery rizika chudoby, priemerný rast príjmov/ pokles výdavkov v skupine)

	h)
	Popíšte opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:
	Bez vplyvu

	i)
	Špecifikujte ovplyvnené skupiny:
	Ovplyvnená skupina č. 1

	
	Ovplyvnená skupina č. 3
	Ovplyvnená skupina č. 2

	j)
	Kvantifikujte rast príjmov alebo pokles výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným návrhom.

	k)
	· priemerný rast príjmov/ pokles výdavkov v skupine v eurách a/alebo v % / obdobie:
· veľkosť skupiny (počet obyvateľov):
	Ovplyvnená skupina č. 1

	
	Ovplyvnená skupina č. 3
	Ovplyvnená skupina č. 2

	l)
	Dôvod chýbajúcej kvantifikácie:
	

	a)
	4.1.2 Negatívny vplyv

	b)

	Popíšte opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:
	Vydávanie dokladov o pobyte + stanovenie podmienok pre príjemcov dočasného útočiska v rámci ich ďalšieho pobytu na území Slovenskej republiky po skončení dočasného útočiska;
Ide o zníženie príjmov do rozpočtu domácností, nakoľko vydanie dokladov o pobyte je spojené s uhradením správneho poplatku v nasledovnej výške: 
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 30 dní - 10 eur,
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 2 pracovných dní 39 eur.


	c)
	Špecifikujte ovplyvnené skupiny:
	Ovplyvnená skupina č. 1
Bývalí príjemcovia dočasného útočiska žiadajúci o vydanie dokladu o pobyte: 
cca 135 000 osôb (bývalých príjemcov dočasného útočiska), ktoré by mohli požiadať o vydanie dokladu o pobyte v rámci zmeny statusu z dočasného útočiska na pobytový status na území slovenskej republiky.


	
	Ovplyvnená skupina č. 3
	Ovplyvnená skupina č. 2

	d)
	Kvantifikujte pokles príjmov alebo rast výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným návrhom.

	e)
	· priemerný pokles príjmov/ rast výdavkov v skupine v eurách a/alebo v % / obdobie:
· veľkosť skupiny (počet obyvateľov):
	Ovplyvnená skupina č. 1 
Príjemcovia dočasného útočiska – cudzinci prichádzajúci z Ukrajiny na územie SR
V položke 24 písm. f) sadzobníka správnych poplatkov (príloha zákona č. 145/1995 Z. z. Zákon Národnej rady Slovenskej republiky o správnych poplatkoch) je v časti týkajúcej sa vydávania dokladov o pobyte uvedená hodnota správneho poplatku za: 
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 30 dní ....10 eur,
- vydanie dokladu o pobyte a jeho doručenie na adresu na území Slovenskej republiky službou zavedenou na tento účel do 2 pracovných dní 39 eur.

V návrhu zákona sa počíta s vydaním dokladu o pobyte všetkým príjemcom dočasného útočiska – občanom z Ukrajiny, ktorí by sa podľa štatistických údajov ku koncu júna 2025 mali nachádzať  na území Slovenskej republiky, čo je spolu cca 135 000 osôb (ide o počet všetkých platných tolerovaných pobytov cudzincov na území SR s účelom dočasné útočisko). 


	
	Ovplyvnená skupina č. 3
	Ovplyvnená skupina č. 2

	f)
	Dôvod chýbajúcej kvantifikácie:
	

	g)
	4.1.2.1 Z toho negatívny vplyv na skupiny v riziku chudoby alebo sociálneho vylúčenia
(V prípade významných vplyvov na príjmy alebo výdavky domácností v riziku chudoby, identifikujte a kvantifikujte  negatívny vplyv na chudobu obyvateľstva (napr. zvyšovanie miery rizika chudoby, priemerný pokles príjmov/ rast výdavkov v skupine)

	h)
	Popíšte opatrenie a jeho vplyv na hospodárenie domácností s uvedením, či ide o zníženie  príjmov alebo zvýšenie výdavkov:
	Nevieme vyselektovať veľkosť skupiny v riziku chudoby alebo sociálneho vylúčenia

	i)
	Špecifikujte ovplyvnené skupiny:
	Ovplyvnená skupina č. 1

	
	Ovplyvnená skupina č. 3
	Ovplyvnená skupina č. 2

	j)
	Kvantifikujte pokles príjmov alebo rast výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným návrhom.

	k)
	· priemerný pokles príjmov/ rast výdavkov v skupine v eurách a/alebo v % / obdobie:
· veľkosť skupiny (počet obyvateľov):
	Ovplyvnená skupina č. 1
V návrhu zákona sa počíta s vydaním dokladu o pobyte všetkým bývalým príjemcom dočasného útočiska z Ukrajiny, ktorí by sa podľa štatistických údajov ku koncu júna 2025 mali nachádzať na území Slovenskej republiky, čo je spolu cca 135 000 osôb (ide o počet všetkých platných tolerovaných pobytov cudzincov na území SR s účelom dočasné útočisko). Predpokladá sa, že v prípade vydávania dokladov o pobyte bude výber správnych poplatkov znamenať rast výdavkov pre tieto osoby.
Čo sa týka samotných správnych poplatkov, predpokladá sa, že väčšina bývalých príjemcov dočasného útočiska bude mať záujem o vydanie dokladu o pobyte v časovom limite do 30 dní, keďže ide o nižší správny poplatok v hodnote 10 eur na rozdiel od vydania dokladu o pobyte do 2 pracovných dní – 39 eur.  
 
Rok 2027:   135 000 osôb x 10 eur =  1 350 000 eur.


	
	Ovplyvnená skupina č. 3
	Ovplyvnená skupina č. 2

	l)
	Dôvod chýbajúcej kvantifikácie:
	

	4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.

	Má návrh vplyv na prístup k zdrojom, právam, tovarom a službám? 
Popíšte hodnotené opatrenie, špecifikujte ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.

	a)
	Rozumie sa najmä na prístup k:
· sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so    zdravotným postihnutím), 
· kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,
· pomoci pri úhrade výdavkov súvisiacich so zdravotným postihnutím, 
· zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,
· zdravotnej starostlivosti vrátane cenovo dostupných pomôcok pre občanov so zdravotným postihnutím, 
· k formálnemu i neformálnemu vzdelávaniu a celoživotnému vzdelávaniu, 
· bývaniu a súvisiacim základným komunálnym službám,
· doprave,
· ďalším službám najmä službám všeobecného záujmu a tovarom,
· spravodlivosti, právnej ochrane, právnym službám,
· informáciám,
· k iným právam (napr. politickým).
	
1. Rozšírením ochrany štátneho príslušníka tretej krajiny pred zrušením prechodného pobytu v prípade jeho nezamestnanosti by sa mohlo prispieť k predĺženiu doby, počas ktorej majú tieto osoby prístup k zdrojom, právam, tovarom a službám.   

2. Akceptovanie elektronického súhlasu ubytovateľa s ubytovaním štátneho príslušníka tretej krajiny by mohlo urýchliť a zjednodušiť vybavovanie tejto životnej situácie cudzincov; zároveň sa týmto spôsobom umožní jednoduchší (elektronický) prístup k uvedenej službe. 


	b)
	Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia? 
Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.

	c)
	Zraniteľné skupiny alebo skupiny v riziku chudoby alebo sociálneho vylúčenia sú napr.:
· domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),
· nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,
· deti (0 – 17),
· mladí ľudia (18 – 25 rokov),
· starší ľudia, napr. ľudia vo veku nad 65 rokov alebo dôchodcovia,
· ľudia so zdravotným postihnutím,
· marginalizované rómske komunity 
· domácnosti s 3 a viac deťmi,
· jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),
· príslušníci tretích krajín, azylanti, žiadatelia o azyl,
· iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia
	Bez vplyvu

	4.3 Identifikujte a popíšte vplyv na rovnosť príležitostí.
Identifikujte, popíšte a kvantifikujte vplyv na rovnosť žien a mužov.

	a)
	4.3.1 Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia, veku, sexuálnej orientácie alebo iného statusu? Mohol by viesť k nepriamej diskriminácii niektorých skupín obyvateľstva? Ak áno, ktoré skupiny sú takto ovplyvnené a akým spôsobom?

	b)
	Áno, dodržuje.


	c)
	4.3.2 Môže návrh viesť k zväčšovaniu nerovností medzi ženami a mužmi? Podporuje návrh rovnosť príležitostí? Má návrh odlišný vplyv na ženy a mužov? Popíšte vplyvy.

	d)
	Popíšte riziká návrhu, ktoré môžu viesť k zväčšovaniu nerovností:
	Bez vplyvu

	e)
	Popíšte pozitívne vplyvy návrhu na dosahovanie rovnosti žien a mužov, rovnosti príležitostí žien a mužov, prípadne vplyvy na ženy a mužov, ak sú odlišné:
	Bez vplyvu

	f)
	Má návrh významné vplyvy na niektorú zo zraniteľných skupín obyvateľstva? Ak áno, aké? Akým spôsobom? Zraniteľnou skupinou obyvateľstva sa rozumejú najmä ženy ohrozené viacnásobnou diskrimináciou, tehotné matky, seniorky, ženy patriace do marginalizovaných skupín obyvateľstva, migrantky, ženy a dievčatá so zdravotným postihnutím, obete násilia a pod.
	Bez vplyvu

	g)
	Pri identifikovaní vplyvov na rovnosť žien a mužov treba vziať do úvahy existujúce rozdiely medzi ženami a mužmi, ktoré sú relevantné k danej politike. Podpora rovnosti  žien a mužov nespočíva len v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti ako aj rodinnom živote, ale taktiež  v podpore rovnosti medzi nimi. 
V ktorých oblastiach podpory rovnosti žien a mužov návrh odstraňuje prekážky a/alebo podporuje rovnosť žien a mužov? Medzi oblasti podpory rovnosti žien a mužov okrem iného patria:
· podpora slobodného výberu povolania a ekonomickej činnosti
· podpora vyrovnávania ekonomickej nezávislosti, 
· zosúladenie pracovného, súkromného a rodinného života, 
· podpora rovnosti príležitostí pri participácii na rozhodovaní, 
· boj proti domácemu násiliu,  násiliu na ženách  a obchodovaniu s ľuďmi, 
· podpora vnímania osobnej starostlivosti o dieťa za rovnocennú s ekonomickou činnosťou a podpora neviditeľnej práce v domácnosti ako takej,
rešpektovanie osobných preferencií pri výbere povolania a zosúlaďovania pracovného a rodinného života
	Bez vplyvu

	4.4 Identifikujte, popíšte a kvantifikujte vplyvy na zamestnanosť a na trh práce.
V prípade kladnej odpovede pripojte odôvodnenie v súlade s Metodickým postupom pre analýzu sociálnych vplyvov.

	a)
	Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.

	b)
	Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.
	Bez vplyvu.

	c)
	Vedie návrh k zániku pracovných miest? Ak áno, ako a akých? Ak je to možné, doplňte kvantifikáciu

	d)
	Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.
	Bez vplyvu.

	e)
	Ovplyvňuje návrh dopyt po práci? Ak áno, ako?

	f)
	Dopyt po práci závisí na jednej strane na produkcii tovarov a služieb v ekonomike a na druhej strane na cene práce.
	Bez vplyvu.

	g)
	Má návrh dosah na fungovanie trhu práce? Ak áno, aký?

	h)
	Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti. Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr.  zosúladenie pracovného a súkromného života alebo uľahčovanie rôznych foriem mobility).
	K 1.10.2025 bolo v SR zamestnaných 24 102  občanov Ukrajiny, ktorým bolo poskytnuté dočasné útočisko. V prípade  nevyriešenia prechodu zo statusu dočasného útočiska na prechodný pobyt na účel zamestnania, by sa týmto občanom Ukrajiny skomplikovalo zotrvanie na slovenskom trhu práce. Zánik poskytovania dočasného útočiska môže mať zložitý vplyv na slovenský trh práce v závislosti od toho, aký počet občanov Ukrajiny po skončení poskytovania dočasného útočiska by sa vrátilo na Ukrajinu, od konkrétnych odvetví a regiónov, ako aj od toho, ako rýchlo by sa slovenská ekonomika a pracovný trh adaptovali na túto zmenu. Mohlo by sa to prejaviť v nedostatku pracovnej sily, ale mohlo by dôjsť aj k rastu miezd, ak by zamestnávatelia na voľné pracovné miesta chceli prilákať nových zamestnancov. 


	i)
	Má návrh špecifické negatívne dôsledky pre isté skupiny profesií, skupín zamestnancov či živnostníkov? Ak áno, aké a pre ktoré skupiny?

	j)
	Návrh môže ohrozovať napr. pracovníkov istých profesií favorizovaním špecifických aktivít či technológií
	Bez vplyvu.

	k)
	Ovplyvňuje návrh špecifické vekové skupiny zamestnancov? Ak áno, aké? Akým spôsobom?

	l)
	Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.
	Bez vplyvu.

B. Osobitná časť

K článku I (Zákon č. 404/2011 Z. z. o pobyte cudzincov) 

K bodu 1 (§ 2 ods. 1 písm. a))
Navrhovanou úpravou sa dopĺňa definícia pojmu „asistovaný dobrovoľný návrat“, kde sa dopĺňa ďalší subjekt, ktorý je oprávnený zabezpečovať vykonávanie tejto formy návratu, a to v súlade s aplikačnou praxou.

K bodom 2 až 4, 69 až 71 (§ 8 ods. 2 až 4, § 9 ods. 2 až 4, § 116 ods. 1 a ods. 2 písm. d), § 116 ods. 3 písm. e), § 116 ods. 6 písm. b))
Navrhovaná právna úprava vychádza z potreby aplikačnej praxe.
· K § 8 ods. 2 až 4 – navrhovanou úpravou sa zavádza zákonný prostriedok na zadržanie dokladu pri hraničnej kontrole, ktorý sa nájde pri prehliadke osoby, veci alebo dopravného prostriedku v intenciách využitia oprávnenia policajta podľa § 26 ods. 2 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, keďže v súčasnosti takýto prostriedok neexistuje. Zároveň sa touto úpravou reaguje na absenciu zákonných prostriedkov na zadržanie tzv. pseudodokladov, konkrétne vymyslených (fantasy) dokladov, ktorých neúplný zoznam je vypracovaný na základe čl. 6 rozhodnutia Európskeho parlamentu a Rady č. 1105/2011/EÚ o zozname cestovných dokladov, ktoré oprávňujú držiteľa na prekročenie vonkajších hraníc a do ktorých možno vyznačiť vízum, a o vytvorení mechanizmu na vytváranie tohto zoznamu. Taktiež sa upravuje ďalší postup/manipulácia s takto zadržaným dokladom.
· K § 9 ods. 2 až 4 - Navrhovaná právna úprava vychádza z potreby aplikačnej praxe, ktorou sa zavádza zákonný prostriedok na zadržanie cestovného dokladu alebo iného dokladu , na základe ktorého je možné prekročiť vonkajšiu hranicu, pri hraničnom dozore. 
· K § 116 ods. 1 a ods. 2 písm. d) - v nadväznosti na zmenu v § 8 ods. 3 a 4 sa dopĺňa do úpravy priestupkov na úseku kontroly hraníc aj priestupok, ktorého sa dopustí cudzinec, ktorý pri hraničnej kontrole predloží tzv. pseudodoklad.
· K § 116 ods. 3 písm. e) – legislatívno-technická úprava v nadväznosti na úpravu § 9.  
· K § 116 ods. 6 písm. b) – legislatívno-technická úprava v nadväznosti na vloženie nového písmena d) do § 116 ods. 1 a 2.

K bodu 5, 6 (§ 15 ods. 3 písm. a), b))
Navrhuje sa predĺženie doby platnosti udeleného národného víza v súvislosti s udeleným pobytom z 90 dní na 120 dní tak, aby táto doba spĺňala podmienku udelenia národného víza na dobu viac ako tri mesiace. Uvedené reflektuje aj na aplikačnú prax, kedy v niektorých členských štátoch neuznávajú na vstup národné vízum udelené na dobu 90 dní, a  reflektuje tiež na to, aby sa zjednotila dĺžka platnosti udelených národných víz vydaných podľa § 15 ods. 1 písm. a) a národných víz vydaných podľa § 15 ods. 1 písm. b)  zákona. Zároveň sa v § 15 ods. 3 vypúšťa písmeno b) z dôvodu zjednotenia doby udeleného národného víza podľa § 15 ods. 3 písm. a).  

K bodu 7 (§ 16 ods. 2) 
Legislatívno-technická zmena v súvislosti s vložením legislatívnej skratky do § 8 ods. 4.

K bodom 8 až 16, 86 (§ 17 ods. 1, 3, 5 až 8, ods. 10, 11, 13 a 15, Prílohy č. 4 a 5)
· K § 17 ods. 1 - Navrhované ustanovenie explicitne stanovuje povinnosť štátneho príslušníka tretej krajiny podať žiadosť o národné vízum osobne na zastupiteľskom úrade, u externého poskytovateľa služieb alebo na ministerstve vnútra. Táto povinnosť v súčasnom znení absentuje, pričom sa však každý žiadateľ podrobuje snímaniu biometrických údajov. Zároveň však ministerstvo zahraničných vecí bude môcť v individuálnych prípadoch z dôvodov hodných osobitného zreteľa umožniť podanie žiadosti o národné vízum na zastupiteľskom úrade aj bez osobnej prítomnosti žiadateľa. Pôjde  najmä o humanitárne dôvody, kedy napríklad z dôvodu vojnového konfliktu nebude možné zabezpečiť osobnú prítomnosť žiadateľa. V takomto prípade sa snímanie biometrických údajov nebude vyžadovať.
· K § 17 ods. 3 – navrhuje sa určiť okruh dokladov, ktorými sa preukazuje účel pobytu v súvislosti s udelením národného víza. Zámerom je upraviť legislatívu tak, aby pri preukazovaní účelu pobytu v súvislosti s udelením národného víza nevznikali pochybnosti o tom, aké doklady má žiadateľ predložiť pri podávaní žiadosti o udelenie národného víza. Zároveň bolo potrebné zaviesť jednoznačný právny základ pre prípady zamietnutia žiadostí o národné vízum z dôvodu chýbajúcich dokladov k žiadosti o národné vízum. Ak pôjde o udelenie národného víza v záujme Slovenskej republiky podľa § 15 ods. 1 psím. d), doklad potvrdzujúci záujem Slovenskej republiky vydá ústredný orgán štátnej správy, v ktorého záujme bude, aby štátnemu príslušníkovi tretej krajiny bolo udelené národné vízum, alebo pôjde o doklad, ktorý sa bude vyžadovať na základe nariadenia vlády, ktoré takýto záujem upravuje vo vzťahu k vybraným skupinám štátnych príslušníkov tretích krajín.
· K § 17 ods. 5 – Stanovujú sa lehoty na rozhodnutie o žiadosti o udelenie národného víza. V prípade podania žiadosti o udelenie národného víza na ministerstve vnútra, zostáva lehota 30 dní na rozhodnutie o žiadosti zachovaná. Ak bude žiadosť podaná na zastupiteľskom úrade, ministerstvo zahraničných vecí o nej rozhodne do desiatich pracovných dní odo dňa prijatia stanoviska ministerstva vnútra. Táto lehota (desať pracovných dní) je maximálna lehota, ktorá sa bude využívať najmä v prípade zamietnutia žiadosti o udelenie národného víza, kde je potrebné uviesť dôvody zamietnutia v takom rozsahu, aby bolo negatívne rozhodnutie preskúmateľné súdom.
· K § 17 ods. 6 – stanovuje sa lehota, v ktorej si ministerstvo zahraničných vecí vyžiada od ministerstva vnútra stanoviska a tiež lehota, v ktorej ministerstvo vnútra stanovisko vydá.  Rozširujú a špecifikujú sa dôvody na vydanie nesúhlasného stanoviska ministerstva vnútra. 
· K § 17 ods. 7 a 8 – špecifikujú sa dôvody na neudelenie národného víza zo strany ministerstva vnútra a ministerstva zahraničných vecí. Potreba tejto úpravy vyplýva z aplikačnej praxe. Zámerom je upraviť legislatívu tak, aby tieto dôvody boli jednoznačne stanovené, a aby nevznikali pochybnosti v súvislosti s ich uplatnením. Čo sa týka § 17 ods. 8, ide o legislatívno-technickú úpravu vyplývajúcu z prečíslovania odsekov.  
· K § 17 ods. 10 - právnou úpravou sa navrhuje rozšírenie subjektov, ktoré budú mať kompetenciu rozhodovať o žiadostiach o víza. Dôvodom je príprava zriadenia regionálneho centrálneho vízového orgánu na Ministerstve zahraničných vecí a európskych záležitostí Slovenskej republiky, ktoré bude rozhodovať o žiadostiach o víza rovnako ako zastupiteľské úrady Slovenskej republiky. Podávanie žiadosti o víza, rozhodovacia právomoc aj tlač víz ostane naďalej aj v kompetencii zastupiteľských úradov.
· K § 17 ods. 11 – navrhovanou právnou úpravou sa zavádza spresnenie vecnej a miestnej príslušnosti relevantných orgánov vo veci konania o zrušení národného víza. V aplikačnej praxi sa vyskytujú prípady, kedy vznikajú pochybnosti o tom, ktorý orgán (ministerstvo vnútra alebo ministerstvo zahraničných vecí) je príslušný zrušiť udelené národné vízum, najmä ak nie je jednoznačne možné preukázať, že sa štátny príslušník tretej krajiny nachádza/nenachádza na území Slovenskej republiky. Na účel zamedzenia takejto nejednoznačnosti sa navrhovanou úpravou špecifikuje príslušný orgán, ktorý koná vo veci zrušenia národného víza, a to ten, ktorý zistil dôvody na takéto konanie ako prvý.

· K § 17 ods. 13, Príloha č. 4 a 5  – navrhovaná zmena vychádza z požiadaviek aplikačnej praxe. Zavádza sa povinnosť ministerstva vnútra a ministerstva zahraničných vecí vydávať rozhodnutia na štandardných formulároch uvedených v prílohách č. 4 a 5 tak, ako je to pri žiadostiach o udelenie schengenského víza. Zároveň sa presne definuje spôsob doručovania týchto rozhodnutí, a to buď osobným prevzatím, pokiaľ je možné zabezpečiť prítomnosť žiadateľa, alebo vyvesením po dobu 15 dní na úradnej tabuli toho štátneho orgánu, na ktorom štátny príslušník tretej krajiny podal žiadosť o udelenie národného víza alebo toho štátneho orgánu, ktorý rozhodol o zrušení národného víza. Za doručené sa takéto rozhodnutie bude považovať v posledný deň 15 dňovej lehoty vyvesenia. Navrhovaná zmena sleduje zefektívnenie a zrýchlenie celého vízového konania.  
· K § 17 ods. 15 – navrhuje sa vypustiť povinnosť ministerstva zahraničných vecí (t. j. aj zastupiteľských úradov) zapisovať do národného víza údaje o zamestnávateľovi. V súčasnosti žiadateľ o národné vízum udeľované na účel podania žiadosti o pobyt na zamestnanie nie je povinný k tejto žiadosti predložiť žiadny doklad týkajúci sa údajov o zamestnávateľovi. V aplikačnej praxi tak vznikajú problémy pri vypĺňaní vízovej nálepky, keďže zastupiteľský úrad v čase podávania žiadosti o národné vízum nepozná údaje zamestnávateľa. Pre stanovenie účelu cesty na územie Slovenskej republiky by preto mala byť postačujúca poznámka na vízovej nálepke týkajúca sa len účelu, t. j. zamestnanie, nie konkrétne údaje o zamestnávateľovi. 

K bodom 17 až 19 a 30 až 32 (§ 32 ods. 2 písm. e) štvrtý až šiesty bod, § 34 ods. 3 písm. d) piaty až siedmy bod)
Rozširujú sa výnimky z preukázania ubytovania pre rodinného príslušníka, ktorý žiada o zlúčenie rodiny so štátnym príslušníkom tretej krajiny podľa § 26 ods. 1 (výskum a vývoj), nakoľko ani od výskumného pracovníka sa nevyžaduje takýto doklad. Výskumní pracovníci v mnohých prípadoch vykonávajú činnosť paralelne vo viacerých štátoch a vyžadovanie tohto dokladu je v tomto prípade zbytočnou administratívnou záťažou. V štvrtom a piatom bode ide o legislatívno-technickú úpravu.
Rovnaká právna úprava sa navrhuje vo vzťahu k obnoveniu prechodného pobytu na zlúčenie rodiny k výskumnému pracovníkovi podľa § 26 ods. 1. V piatom a šiestom bode ide o legislatívno-technickú úpravu.

K bodom 20 a 21 (§ 32 ods. 4 prvá veta a § 32 ods. 5 písm. c))
· K § 32 ods. 4 prvá veta – ide o legislatívno-technickú úpravu, ktorou sa zosúlaďuje legislatíva s predchádzajúcou právnou úpravou, ako aj s vypustením písmena c) z § 32 ods. 5. Predmetný odsek taxatívne vymenováva doklady, ktoré môžu byť staršie ako 90 dní. Navrhovanou úpravou sa z tohto zoznamu vypúšťa „doklad potvrdzujúci oprávnenie na podnikanie“, a to z dôvodu, že takýto doklad na preukázanie účelu podnikania bol zrušený predchádzajúcou novelou zákona o pobyte cudzincov.
· K § 32 ods. 5 písm. c) – ide o legislatívno-technickú úpravu, ktorou sa zosúlaďuje legislatíva s predchádzajúcou novelou zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Navrhovanou úpravou sa vypúšťa preukazovanie účelu pobytu sezónnych zamestnancov formou písomného prísľubu zamestnávateľa na prijatie štátneho príslušníka tretej krajiny do zamestnania alebo formou pracovnej zmluvy; sezónny zamestnanec už nepreukazuje účel pobytu týmito spôsobmi. 




K bodu 22 (§ 32 ods. 5 písm. q))
Navrhovaná právna úprava vychádza z aplikačnej praxe, kedy v prípade žiadosti o udelenie prechodného pobytu na účel podľa § 30 ods. 1 písm. e) sa špecifikuje doklad, ktorým žiadateľ preukáže príbuzenský vzťah ku garantovi pobytu.

K bodom 23 a 46 (§ 32 ods. 10 a § 45 ods. 4)
Navrhovaná právna úprava vychádza z aplikačnej praxe. Rozširuje sa výpočet výnimiek z povinnosti odovzdať policajnému útvaru do 30 dní od prevzatia dokladu o pobyte lekársky posudok preukazujúci, že štátny príslušník tretej krajiny netrpí chorobou, ktorá ohrozuje verejné zdravie. Rozšírenie výnimky sa týka prípadu udelenia prechodného/trvalého pobytu dieťaťu narodenému na území Slovenskej republiky podľa § 62 ods. 1.

K bodom 24 a 26 (§ 32 ods. 18 a § 33 ods. 8 písm. b))
Navrhovanou úpravou sa zosúlaďuje transpozičná požiadavka vyplývajúca z čl. 5 ods. 4 smernice Európskeho parlamentu a Rady (EÚ) 2024/1233 z 24. apríla 2024 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (ďalej len „smernica (EÚ) 2024/1233“) s národnou legislatívou. 
· K § 32 ods. 18 – ide o zavedenie ustanovenia určujúceho konkrétnu dobu (do 15 dní od podania žiadosti) na doloženie chýbajúcich dokladov v prípade podania nekompletnej žiadosti o jednotné povolenie. Štátny príslušník tretej krajiny bude v takomto prípade písomne poučený o tom, v akom termíne a aké doklady je potrebné doložiť.
· K § 33 ods. 8 písm. b) – navrhovanou úpravou sa precizuje konečný termín na rozhodnutie správneho orgánu o žiadosti o udelenie prechodného pobytu v prípade žiadateľov o jednotné povolenie na pobyt a zamestnanie. 

K bodom 25 a 35 (§ 33 ods. 6 písm. j), § 34 ods. 5)
· K § 34 ods. 5 – v zmysle aktuálnej právnej úpravy štátny príslušník tretej krajiny s udeleným prechodným pobytom na účel podnikania nemohol mať evidované nedoplatky alebo pohľadávky po splatnosti voči iným subjektom v momente podania žiadosti o obnovenie prechodného pobytu. Navrhované znenie upravuje povinnosť takéhoto štátneho príslušníka tretej krajiny nemať nedoplatky alebo pohľadávky po splatnosti počas celého udeleného prechodného pobytu na účel podnikania. 
· V § 33 ods. 6 písm. j) ide o legislatívno-technickú úpravu v nadväznosti na vypustenie odseku 5 v § 34.

K bodu 27 (§ 33 ods. 8 písm. c) bod 3)
Navrhovaná právna úprava vychádza z požiadaviek aplikačnej praxe. Upravuje sa lehota na rozhodovanie správneho orgánu o udelení prechodného pobytu na účel štúdia – predĺženie z 30 dní na 90 dní. Navrhovaná zmena reflektuje na enormnú zaťaženosť pracovníkov cudzineckej polície súvisiacu s vysokým počtom žiadostí o pobyt. Ročný nárast počtu žiadateľov o udelenie prechodného pobytu na účel štúdia je avizovaný v počte cca 10 – 12 tisíc študentov, pričom je predpoklad, že tento počet sa bude držať na tejto úrovni, prípadne zvyšovať. Ide o také počty cudzincov, na ktoré personálne kapacity cudzineckej polície nedokážu pružne reagovať. Pri takomto nápore študentov nie je možné fyzicky zvládať povinnosť správnych orgánov rozhodovať o ich žiadostiach v zákonnej lehote 30 dní (ako je to nastavené v súčasnosti). Navrhovaná úprava lehoty na rozhodovanie je v súlade so smernicou Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair.         

K bodu 28 (§ 33 ods. 9)
Navrhovanou úpravou sa jednoznačne určuje subjekt – zamestnávateľ, ktorému policajný útvar zasiela oznámenie o udelení, resp. zamietnutí prechodného pobytu štátneho príslušníka tretej krajiny v prípade žiadosti o jednotné povolenie na pobyt a zamestnanie alebo v prípade prechodného pobytu, ak ide o vnútropodnikový transfer.

K bodom 29, 44, 47 a 50 (§ 34 ods. 2 piata veta, § 40 ods. 2, § 47 ods. 2, § 53 ods. 2)
Navrhovaná právna úprava vychádza z potreby aplikačnej praxe. V rámci ďalšej elektronizácie procesov  konaní o udelenie/obnovenie pobytu na policajnom útvare sa do týchto procesov plánuje zapojiť umelá inteligencia „AI“. V prvej fáze sa zapojenie AI predpokladá v štádiu kontroly dokladov, ktoré cudzinci prikladajú k žiadostiam podávaným elektronicky. V tejto súvislosti sa v rámci navrhovanej zmeny upravila podmienka prijímania žiadostí prostredníctvom elektronickej služby na to zriadenej spolu so všetkými dokladmi (prijímanie úplných žiadostí podávaných elektronicky), ktorá bude zabezpečovať správne fungovanie AI a jej plné využitie pri kontrole predkladaných dokladov. V prípade ponechania možnosti prijímania žiadostí napríklad len s priloženým cestovným dokladom by zapojenie AI do procesu kontroly dokladov nemalo opodstatnenie a ani využitie. 

K bodom 33, 36, 37, 39 a 72 (§ 34 ods. 3 písm. e), ods. 5, 6, 9, 14  a § 120 ods. 1) 
Navrhovaná právna úprava vychádza z potreby zmeny aplikačnej praxe. 
· K § 34 ods. 3 písm. e), ods. 9 a ods. 14 – navrhuje sa vypustenie ustanovenia § 34 ods. 14 týkajúce sa možnosti obnovenia prechodného pobytu na účel podnikania aj v prípade, ak obchodná spoločnosť alebo družstvo v mene ktorého žiadateľ koná nedosiahla požadované zisky podľa § 34 ods. 7. Pôvodná právna úprava umožňovala na základe stanoviska Ministerstva hospodárstva Slovenskej republiky obnoviť takýto prechodný pobyt aj v prípade nedosiahnutia požadovaných ziskov; táto právna úprava sa vypúšťa. Vychádzajúc z aplikačnej praxe sa ustanovenie § 34 ods. 14 nikdy neuplatnilo, nakoľko takéto podnikanie, v prípade nedosiahnutia zákonom stanovenej výšky zisku po zdanení a neodvedenie dane, nie je prínosom pre hospodárstvo Slovenskej republiky. Vypustením predmetného ustanovenia sa zníži administratívna záťaž na strane ministerstva vnútra ako aj na strane Ministerstva hospodárstva Slovenskej republiky. Zároveň sa navrhuje vypustenie písmena e) v § 34 ods. 3 z dôvodu vypustenia odseku 15. V tomto prípade už preukazovanie realizovateľnosti a udržateľnosti podnikateľskej činnosti nebude relevantné.
· K § 34 ods. 5 a 6 – navrhovaná zmena v predmetných ustanoveniach reflektuje na potrebu jednoznačnejšieho preverenia výsledkov podnikania štátnych príslušníkov tretích krajín (ich prínosu pre hospodárstvo Slovenskej republiky). Oproti súčasnej právnej úprave, kedy štátny príslušník tretej krajiny pri obnove prechodného pobytu na účel podnikania preukazoval zisk po zdanení z tohto podnikania, nová právna úprava bude vyžadovať preukázanie zdaniteľných príjmov z podnikania v prípade fyzickej osoby podnikateľa alebo zaplatenie dane z podnikania v prípade právnickej osoby. Požadovaná výška preukázania zdaniteľných príjmov alebo zaplatenia dane je odvodená od osobitných predpisov upravujúcich daň z príjmov.
· K § 120 ods. 1 – ide o legislatívno-technickú zmenu súvisiacu s vypustením § 34 ods. 14.



K bodu 34 (§ 34 ods. 4)
Navrhovaná právna úprava vychádza z potreby aplikačnej praxe. Do výpočtu dokladov, ktorých nepriložením k žiadosti o obnovenie prechodného pobytu začína plynúť lehota 30 dní na ich doplnenie, sa pridávajú aj doklady potrebné k žiadosti o obnovenie prechodného pobytu na účel podnikania podľa § 34 ods. 5 a 6.

K bodom 38, 40 a 67 (§ 34 ods. 11 a § 36 ods. 1 písm. f), § 111 ods. 10)
Navrhovaná právna úprava vychádza z potreby zmeny aplikačnej praxe. 
· K § 34 ods. 11 – vo vzťahu k zmene § 34 ods. 5 sa zavádza nový dôvod na zamietnutie žiadosti o obnovenie prechodného pobytu, a to v prípade, ak štátny príslušník tretej krajiny „nespĺňa podmienky na obnovenie prechodného pobytu“. Jedná sa o všeobecný dôvod, ktorý je možné aplikovať na rôzne situácie v rámci konania o obnovenie prechodného pobytu.
· K § 36 ods. 1 písm. f) – vo vzťahu k zavedeniu povinnosti štátneho príslušníka tretej krajiny s udeleným prechodným pobytom na účel podnikania nemať počas celej platnosti pobytu nedoplatky alebo pohľadávky po splatnosti (§ 111 ods. 10) sa zavádza nový dôvod na zrušenie prechodného pobytu na účel podnikania v takýchto prípadoch. Na rozdiel od úpravy všeobecného predpisu o správnom konaní, príslušný policajný útvar bude povinný konať len na základe podnetu dotknutých subjektov, a to daňového úradu, colného úradu, sociálnej poisťovne a zdravotnej poisťovne. Je v záujme Slovenskej republiky, aby na našom území pôsobili podnikateľské subjekty, ktoré sú schopné hradiť si svoje finančné záväzky. V praxi nepôjde o situácie, kedy budú podnikateľské subjekty evidovať krátkodobé nedoplatky z objektívnych dôvodov (napr. administratívne chyby či oneskorené úhrady), nakoľko je záujem takéto nedoplatky od podnikateľských subjektov v prvom rade vymôcť. Zrušenie prechodného pobytu bude v takýchto prípadoch až poslednou možnosťou, a aj to len v prípadoch, kedy budú takéto pohľadávky nevymožiteľné. Zároveň sa vypúšťa pôvodné znenie § 36 ods. 1 písm. f) z dôvodu nadbytočnosti, nakoľko v prípade, ak úrad práce, sociálnych vecí a rodiny zruší potvrdenie o obsadení voľného pracovného miesta, štátny príslušník tretej krajiny s udeleným prechodným pobytom na účel zamestnania podľa § 23 ods. 1 prestáva plniť účel pobytu. V tomto prípade je možné aplikovať ustanovenie § 36 ods. 1 písm. a).
-     K § 111 ods. 10 – ide o zavedenie novej povinnosti pre štátneho príslušníka tretej krajiny s prechodným pobytom na účel podnikania - nemať počas podnikania nedoplatky a pohľadávky po splatnosti. 

K bodom 41 až 43, 67 a 77 (§ 36 ods. 3 písm. a), nové písm. b) a c) a § 36 nový odsek 4, § 111 ods. 9 a § 125 ods. 13)
Navrhovanou úpravou sa zosúlaďuje transpozičná požiadavka vyplývajúca z čl. 11 ods. 4 písm. a) smernice (EÚ) 2024/1233.
· K § 36 ods. 3 písm. a) – jedná sa o legislatívno-technickú úpravu vzťahujúcu sa na § 36 ods. 3 písm. b) a c). V tejto súvislosti sa nové dôvody, kedy policajný útvar nezačne konanie o zrušení pobytu, nebudú vzťahovať na prechodný pobyt na účel zamestnania na základe povolenia na zamestnanie, sezónne zamestnanie a vnútropodnikový presun. 
· K § 36 ods. 3 písm. b) a c) a § 111 ods. 9 – zavádzajú sa nové dôvody, kedy policajný útvar nezačne konať o zrušení prechodného pobytu na účel zamestnania, a to v prípadoch,  kedy obdobie nezamestnanosti štátneho príslušníka tretej krajiny, ktorý má udelený pobyt menej ako dva roky, nepresiahne v súčte tri mesiace, alebo ktorý má udelený pobyt viac ako dva roky, obdobie nezamestnanosti nepresiahne šesť mesiacov. Zároveň sa stanovuje  povinnosť štátnemu príslušníkovi tretej krajiny oznamovať začiatok a skončenie obdobia nezamestnanosti.
· K § 36 ods. 4 – zavádza sa povinnosť predĺžiť povolené obdobie nezamestnanosti stanovené v § 36 ods. 3 písm. b) a c) v prípadoch, kedy existujú opodstatnené dôvody domnievať sa, že štátny príslušník tretej krajiny pracuje v osobitne vykorisťujúcich pracovných podmienkach. Predĺženie takéhoto obdobia je až o tri mesiace. 
· K § 125 ods. 13 – Ide o legislatívno-technickú úpravu v súvislosti s vložením nového odseku 5 v § 36.

K bodu 45 (Poznámka pod čiarou k odkazu 65a)
Ide o legislatívno-technickú zmenu v nadväznosti na zmenu v zákone č. 5/2004 Z. z.

K bodom 48, 49, 52 až 54, 78 (§ 52 ods. 6 písm. d), § 52 ods. 7, § 53 ods. 3 písm. d), ods. 6, § 54 ods. 4, § 125 ods. 14)
· K § 52 ods. 6 písm. d) – dopĺňa sa do výnimiek z preukazovania ovládania slovenského jazyka pri konaní o udelenie dlhodobého pobytu aj situácia, ak sa štátny príslušník tretej krajiny vzdelával aspoň dva školské roky na základnej škole alebo na strednej škole s vyučovacím jazykom slovenským. V tomto prípade nebude štátny príslušník tretej krajiny povinný preukázať ovládanie slovenského jazyka podľa § 54 ods. 4. Zároveň sa sprecizovalo znenie uvedeného písmena d) tak, aby bolo možné predmetné ustanovenie vykladať jednoznačne.
· K § 52 ods. 7 – Dopĺňa sa možnosť ministerstva vnútra upustiť od povinnosti preukázania ovládania slovenského jazyka pri žiadosti o udelenie dlhodobého pobytu a to v prípade, ak štátny príslušník tretej krajiny nemôže takúto podmienku splniť z dôvodu trvalého nepriaznivého zdravotného stavu alebo psychického stavu. Pôjde napríklad o štátneho príslušníka tretej krajiny, ktorý je hluchonemý, mentálne postihnutý a podobne. 
· K § 53 ods. 3 písm. d) a § 53 ods. 6 – v súčasnej právnej úprave je pre štátnych príslušníkov tretích krajín, ktorí žiadajú o udelenie dlhodobého pobytu, stanovená podmienka preukázania ovládania slovenského jazyka. V navrhovanej právnej úprave sa upresňuje moment preukázania tejto podmienky, a to v čase podania žiadosti o udelenie dlhodobého pobytu. Predmetná zmena odbúra prípadnú administratívnu záťaž policajného útvaru, ktorý koná vo veci udelenia dlhodobého pobytu (napríklad v súvislosti so zasielaním výzvy na doloženie potvrdenia o absolvovaní jazykovej skúšky). Zároveň sa v § 53 ods. 6 stanovuje, že potvrdenie o absolvovaní jazykovej skúšky môže byť staršie ako 90 dní.
· K § 54 ods. 4 – z dôvodu jednoznačného právneho výkladu a identifikácie inštitúcie, ktorá je oprávnená vykonať jazykovú skúšku z ovládania slovenského jazyka a vydať o tom potvrdenie, sa do ustanovenia § 54 ods. 4 doplnila inštitúcia, a to jazyková škola ako aj verejná vysoká škola. Zámerom je taktiež umožniť, aby žiadatelia o udelenie dlhodobého pobytu, ktorí absolvujú testovanie zo slovenského jazyka na verejnej vysokej škole, nemuseli opätovne absolvovať skúšku zo slovenského jazyka na jazykovej škole.
-   k § 125 ods. 14 - ide o legislatívno-technickú úpravu v súvislosti s vložením nového odseku 6 v § 53.

K bodu 51 (§ 53 ods. 3 písm. b))
Navrhovaná právna úprava vychádza z potreby zmeny aplikačnej praxe. Stanovuje sa podmienka prikladať k žiadosti o udelenie dlhodobého pobytu doklad preukazujúci ubytovanie v prípadoch, kedy dochádza k zmene adresy pobytu. V predchádzajúcej právnej úprave podmienku priložiť doklad preukazujúci ubytovanie mal len štátny príslušník tretej krajiny, ktorý žiadal o udelenie dlhodobého pobytu z dôvodu podľa § 52 ods. 1 písm. b). Navrhovaná zmena je v súlade so smernicou Európskeho parlamentu a Rady (ES) 2003/109 z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom. Na základe predloženého dokladu o ubytovaní v prípade zmeny adresy bude možné napr. overiť mieru integrácie tohto cudzinca do spoločnosti – keďže zabezpečenie si vhodného ubytovania zo strany cudzinca je dôležité pre jeho integráciu do spoločnosti.  

K bodu 55 (§ 62 ods. 2 písm. c))
Navrhovaná právna úprava vychádza z potreby zmeny aplikačnej praxe. V súvislosti s pobytom štátneho príslušníka tretej krajiny narodeného na území Slovenskej republiky sa upúšťa od podmienky preukazovania finančného zabezpečenia pobytu. Garantom pobytu dieťaťa v uvedenom prípade je zákonný zástupca – štátny príslušník tretej krajiny, ktorý má pobytový status na území Slovenskej republiky. Tento pobytový status garanta dáva dostatočnú záruku finančného zabezpečenia pobytu aj pre jeho narodené dieťa.

K bodom 56, 57 (§ 66 ods. 11, § 67 ods. 7 a § 112 ods. 1 písm. k))
Navrhovaná právna úprava vychádza z potreby aplikačnej praxe. Predlžuje sa platnosť vydávaných dokladov o pobyte pre občana Únie v prípade uplatňovania si práva na pobyt, a to z päť rokov na desať rokov. V § 67 a § 112 sa mení názov dokladu o pobyte vydávaného pre občanov Únie na základe požiadavky Európskej komisie z dôvodu zosúladenia so smernicou Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov.

K bodu 58 (§ 73 ods. 1)
Navrhovaná právna úprava vychádza z potreby aplikačnej praxe súvisiacej so zavedením možnosti podávať žiadosti o obnovenie prechodného pobytu, udelenie trvalého pobytu na neobmedzený čas alebo dlhodobého pobytu prostredníctvom elektronickej služby zavedenej na tento účel. Navrhovaná zmena upravuje výnimku z povinnosti policajného útvaru vydať doklad o pobyte do 30 dní od obnovenia prechodného pobytu alebo udelenia trvalého pobytu na neobmedzený čas alebo dlhodobého pobytu v prípadoch, ak takéto žiadosti boli podávané elektronicky. V týchto prípadoch sa bude na lehotu na vydanie dokladu o pobyte vzťahovať § 73 ods. 1 písm. c), to znamená do 30 dní od podania žiadosti o vydanie dokladu, respektíve od nasnímania biometrických údajov cudzinca.
 
K bodom 59 až 61 (§ 73a ods. 2, 4, 6 až 9)
Navrhovanou zmenou sa upravuje používanie bezpečnostného osobného kódu (ďalej len „BOK“) aktivovaného pri vydaní dokladu o pobyte cudzinca. BOK sa využíva v rámci elektronickej komunikácie cudzincov s vydaným dokladom o pobyte na území Slovenskej republiky so štátnym orgánom. Zároveň sa tieto ustanovenia zosúlaďujú s existujúcou legislatívou k používaniu BOK-u v prípade vydávania občianskych preukazov občanom Slovenskej republiky.

K bodu 62 (§ 76 ods. 3 písm. a))
Aktualizuje sa názov finančnej správy.

K bodu 63 (§ 76 ods. 4)
Navrhovaná právna úprava vychádza z potreby aplikačnej praxe. Účelom návrhu zmeny je zosúladenie právneho rámca poskytovania údajov (duplicitného poskytovania údajov) z osobitného informačného systému Policajného zboru, v ktorom sa  vedú informácie o pobyte cudzincov na území Slovenskej republiky v zmysle informatizácie spoločnosti, a odbúranie zbytočného zaťažovania Policajného zboru pri poskytovaní informácií, ktoré sú už poskytované prostredníctvom iného informačného systému ministerstva vnútra, a tým je register obyvateľov, resp. register fyzických osôb. 
Podľa navrhovaného znenia predmetného ustanovenia Policajný zbor nebude poskytovať na žiadosť právnickej osoby tie údaje, ktoré sú poskytované takýmto osobám prostredníctvom registra fyzických osôb podľa § 23a zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky. 

K bodu 64 (§ 78 ods. 6)
Navrhovaná právna úprava vychádza z potreby aplikačnej praxe. Pri oprávnení policajta vykonať prehliadku telefónneho prístroja, telekomunikačného zariadenia, audiovizuálneho zariadenia alebo obdobného zariadenia alebo elektronického nosiča, ktoré má cudzinec pri sebe, sa rozširuje výpočet cieľov, ktoré je možné takouto prehliadkou zistiť a overiť. K zisteniu totožnosti a štátnej príslušnosti sa dopĺňajú aj ďalšie relevantné skutočnosti, ktoré sú potrebné pre monitoring migračných trás, ako aj typovanie možných prevádzačov a organizovaných skupín.  

K bodu 65 (§ 108 ods. 1 prvá veta)
V súvislosti s plánovaným spustením Európskeho systému pre cestovné informácie a povolenia ETIAS sa do povinnosti dopravcu, ktorý nesmie dopraviť na hraničný priechod cudzinca bez cestovného dokladu a platného víza, ak sa vyžaduje, doplnila aj ďalšia podmienka, a to, že dopravca nesmie na hraničný priechod dopraviť cudzinca bez cestovného povolenia, ak sa vyžaduje.

K bodu 66 (§ 111 ods. 1 písm. t))
Návrh na zmenu ustanovenia si vyžiadala aplikačná prax. Výskumní pracovníci s udeleným prechodným pobytom podľa § 26 v mnohých prípadoch vykonávajú činnosť paralelne vo viacerých štátoch, resp. v ich prípade je možné realizovať časť účelu aj z iného štátu. Z daného vyplýva, že nie nevyhnutne sa pre riadny výkon činnosti, ktorá je v záujme SR, musia zdržiavať na území SR viac ako polovicu času udeleného prechodného pobytu v kalendárnom roku. V praxi je implementácia tejto podmienky problematická a znižuje atraktívnosť slovenských vysokých škôl a organizácií výskumu a vývoja.

K bodu 68, 75, 76  (§ 115 ods. 9, 125 ods. 4 a 5)
Ide o legislatívno-technickú úpravu v nadväznosti na vypustenie odseku 5 v § 34.

K bodu 73 (§ 122 ods. 1 písm. a))
Navrhovaná právna úprava vychádza z potreby aplikačnej praxe. Znenie § 122 ods. 1 písm. a) sa nahrádza  novým znením z dôvodu, že zákonom č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a doplnení niektorých zákonov bola zavedená povinnosť pre jednotlivé orgány verejnej moci získavať a používať pre potreby svojej úradnej činnosti údaje evidované v informačných systémoch verejnej správy; navrhuje sa vypustiť povinnosť prikladať ako doklad preukazujúci ubytovanie k žiadosti o pobyt čestné vyhlásenie cudzinca o vlastníctve nehnuteľnosti. Skutočnosť, či cudzinec vlastní alebo nevlastní nehnuteľnosť, ktorou preukazuje zabezpečenie ubytovania, si policajný útvar overí prostredníctvom dostupných informačných systémov verejnej správy (správa katastra nehnuteľností). Nové znenie písmena a) zavádza akceptovanie elektronického súhlasu s ubytovaním, ktorý štátnemu príslušníkovi tretej krajiny potvrdí fyzická osoba alebo ubytovateľ. Týmto spôsobom sa zrušia povinnosti pre štátneho príslušníka tretej krajiny fyzicky preukazovať zabezpečenie ubytovania. Pre preukázanie zabezpečenia ubytovania bude postačovať, ak zabezpečenie ubytovania potvrdí fyzická osoba alebo ubytovateľ prostredníctvom elektronickej služby zavedenej na tento účel. Zároveň sa urýchli komunikácia medzi policajným útvarom a cudzincom, a tiež sa znižuje administratívna záťaž na strane cudzinca ako aj policajných útvarov konajúcich vo veci udelenia pobytu. 
Elektronické služby sú dostupné a aktualizované po prihlásení na internetovej stránke: www.portal.minv.sk.  Technické špecifikácie sú dostupné a vždy aktualizované na príslušnom webovom portáli. 

K bodu 74 (§ 125 ods. 1)
Navrhovaná právna úprava vychádza z potreby aplikačnej praxe. Z dôvodu jednoznačného určenia príslušnosti na konanie policajného útvaru sa v prípade konania o udelenie/obnovenie prechodného pobytu na účel štúdia miestna príslušnosť policajného útvaru bude určovať podľa sídla školy, v ktorej bude žiadateľ študovať. V prípade súčasnej právnej úpravy sa miestna príslušnosť na konanie policajného útvaru určuje podľa adresy pobytu alebo predpokladaného pobytu žiadateľa, čo v praxi spôsobuje problémy pri jej určovaní, nakoľko k žiadosti o tento druh a účel pobytu žiadateľ nemá povinnosť predkladať doklad preukazujúci ubytovanie.

K bodu 79 (§ 126 ods. 5)
Rozširuje sa zoznam písomností, na ktorých musí byť osvedčený podpis, o oznámenie o skončení pobytu. V praxi sa vyskytli prípady, kedy bolo policajnému útvaru písomne oznámené skončenie pobytu štátneho príslušníka tretej krajiny, pričom štátny príslušník tretej krajiny oznámenie policajnému útvaru neposlal a o skončení pobytu ani nevedel.

K bodom 80 až 82 (§ 131k ods. 1, 3 a 4)
K odseku 1 – pri zavedení tohto prechodného ustanovenia do zákona nebolo možné predpokladať, ako dlho bude ozbrojený konflikt na Ukrajine trvať. Vzhľadom na to, že konflikt sa tiahne už piaty rok, je potrebné toto prechodné ustanovenie upraviť tak, aby si štátni príslušníci tretích krajín, ktorých pobyt sa počas mimoriadnej situácie automaticky považoval za obnovený bez splnenia akýchkoľvek podmienok, tieto pobyty riadne obnovovali. Ku dňu 3. novembra 2025 bol počet štátnych príslušníkov tretej krajiny, ktorí majú podľa § 131k ods. 1 predĺženú platnosť pobytu, 57 458. Navrhuje sa stanoviť presný termín, dokedy sa platnosť pobytu štátneho príslušníka tretej krajiny, ktorá uplynula alebo uplynie počas trvania mimoriadnej situácie súvisiacej s ozbrojeným konfliktom na Ukrajine, predlžuje. Oproti súčasnej právnej úprave, ktorá pobyt štátneho príslušníka predlžuje do dvoch mesiacov od odvolania mimoriadnej situácie, navrhovaná úprava umožní takéto predĺženie platnosti pobytu najviac do 15. júla 2027. Navrhovaná lehota je stanovená na približne jeden rok od predpokladanej účinnosti návrhu zákona a zohľadňuje kapacitné možnosti jednotlivých oddelení cudzineckej polície Policajného zboru prijímať a spracovávať veľké množstvo žiadostí o obnovenie v súčasnosti platných pobytov. 
K odseku 3 - ustanovuje sa dátum, dokedy môže ministerstvo vnútra odpustiť zmeškanie lehoty alebo lehotu predĺžiť, ak táto uplynula počas trvania mimoriadnej situácie súvisiacej s ozbrojeným konfliktom na Ukrajine. V súčasnosti predmetné ustanovenie už nemá opodstatnenie, nakoľko v rámci cudzineckého režimu sa nezaznamenáva taký nápor prichádzajúcich odídencov žiadajúcich o poskytnutie dočasného útočiska ako na začiatku konfliktu, a preto odpustenie zmeškanej lehoty podľa § 131k ods. 3 už nie je účelné. V prípade potreby predĺženia lehoty je možné aplikovať ustanovenie § 125 ods. 14. 
K odseku 4 – stanovuje sa dátum, dokedy sa počas trvania mimoriadnej situácie súvisiacej s ozbrojeným konfliktom na Ukrajine nevzťahujú lehoty na rozhodovanie v osobitných prípadoch upravených v § 131k ods. 4. V súčasnosti predmetné ustanovenie už nemá opodstatnenie, nakoľko v rámci cudzineckého režimu sa nezaznamenáva taký nápor prichádzajúcich odídencov žiadajúcich o poskytnutie dočasného útočiska ako na začiatku konfliktu, a preto rozhodovanie vo veciach pobytu cudzincov je bez vzťahu k presnej lehote na rozhodovanie neodôvodnené. Zároveň sa touto zmenou zvyšuje právna istota žiadateľa o pobyt na rýchle a hospodárne správne konanie. Legislatívno-technické zmeny súvisia s vypustením alebo vložením odsekov v § 34 a § 53.

K bodu 83 (§ 131n a § 131o)
- K § 131n - Navrhuje sa nové prechodné obdobie v súvislosti s konaniami, ktoré boli začaté do účinnosti  novej právnej úpravy. Tieto sa dokončia podľa predpisov účinných do účinnosti navrhovanej novej právnej úpravy s výnimkou tých konaní, v ktorých je nová právna úprava pre osobu priaznivejšia. 
Zároveň sa navrhuje, aby sa konanie o zrušení prechodného pobytu na účel podnikania nezačínalo v prípade evidovaných nedoplatkov voči daňovému úradu, colnému úradu, nedoplatkov na poistnom na sociálne poistenie a pohľadávok po splatnosti voči zdravotnej poisťovni pred nadobudnutím účinnosti tohto zákona, a to v nadväznosti na navrhovanú novú právnu úpravu.
- K § 131o - Navrhovaná právna úprava vychádza z potreby zmeny pobytového statusu príjemcov dočasného útočiska po skončení jeho poskytovania, preto sa navrhuje špecifická úprava podmienok a procesu na získanie dokladu o prechodnom pobyte na konkrétny účel. Nastavený postup je v súlade s odporúčaniami Rady EU č. C/2025/5129 opatrením na podporu prechodu príjemcov dočasného útočiska na iné pobytové statusy, ktoré by sa mali zakladať napríklad na zamestnaní, samostatnej zárobkovej činnosti, odbornej príprave alebo vzdelávaní a výskumnej činnosti, rodinných alebo iných dôvodov alebo osobitných činností v súlade s vnútroštátnym právom. Policajný útvar nebude priamo rozhodovať o udelení prechodného pobytu pre tieto kategórie osôb. 
V prípade skončenia dočasného útočiska a neposkytnutia náležitého riešenia ich následnej situácie na našom území by sa jeho príjemcovia postupne dostali do pozície štátnych príslušníkov tretích krajín nelegálne sa zdržiavajúcich na území Slovenskej republiky, pokiaľ by iným spôsobom nedokázali preukázať oprávnenosť svojho pobytu. Väčšina  príjemcov dočasného útočiska by z dôvodu nemožnosti preukázania oprávnenosti svojho pobytu (napr. chýbajúca dokumentácia potrebná na podanie žiadosti o pobyt a pod.) bola nútená hromadne opustiť územie Slovenskej republiky. Ďalším dôvodom je potreba plnenia úlohy C.27., uloženej ministrovi vnútra Slovenskej republiky uznesením vlády Slovenskej republiky č. 122/2024 k udržateľnosti výroby automobilov v Slovenskej republike v kontexte prechodu na výrobu elektromobilov a k vybraným problémom rozvoja elektromobility v znení: „predložiť na rokovanie vlády návrh riešenia pobytového statusu odídencov z Ukrajiny nachádzajúcich sa v Slovenskej republike v prípade ukončenia platnosti statusu dočasného útočiska (smernica 2001/55/ES) s cieľom nedopustiť náhly výpadok už zamestnaných občanov Ukrajiny z trhu práce“ s termínom plnenia do 31. decembra 2025 (po schválení predĺženia pôvodného termínu). 
· K odseku 1 – navrhuje sa, aby sa ešte jeden rok po skončení poskytovania dočasného útočiska považovali jeho príjemcovia za odídencov. Takáto úprava sa navrhuje aj z dôvodu, že viaceré subjekty vzniesli v rámci medzirezortného pripomienkového konania pripomienku, že pôvodný návrh, teda preklopenie statusu odídenca na prechodný pobyt podľa účelu, ktorý vykonával, by v praxi priniesol zmätok, nakoľko by sa to nedalo zrealizovať zo dňa na deň a odídenci by nevedeli do vydania dokladu o pobyte preukázať, aký majú účel prechodného pobytu. Počas tohto prechodného obdobia budú môcť odídenci vycestovať z územia  Slovenskej republiky a vrátiť sa naspäť.
· K odseku 2 – v nadväznosti na odsek 1 sa navrhuje predĺžiť platnosť dokladu o tolerovanom pobyte vo forme ID karty o jeden rok.
· K odseku 3 – ustanovuje sa povinnosť odídenca vycestovať z územia Slovenskej republiky najneskôr posledný deň lehoty jedného roka po zániku poskytovania dočasného útočiska. Výnimkou budú cudzinci, ktorí budú mať oprávnenie zdržiavať sa na území Slovenskej republiky z iného dôvodu, napr. v rámci bezvízového styku. Uvedené ustanovenie poskytuje dostatočný časový priestor na to, aby si každý odídenec vyriešil svoju životnú situáciu. Dočasné útočisko má dočasný charakter a účelom tohto ustanovenia je okrem iného aj to, aby sa po jeho zániku pobyt štátnych príslušníkov tretích krajín spravoval štandardným režimom.  
· K odseku 4 – navrhuje s, aby štátny príslušník tretej krajiny mohol počas „prechodného obdobia“ požiadať o vydanie dokladu o prechodnom pobyte. Pôjde o skrátenú (zvýhodnenú) formu konania bez povinnosti podať žiadosť o udelenie povolenia na prechodný pobyt. Podmienkou však bude, že štátny príslušník tretej krajiny bude môcť požiadať o vydanie dokladu o pobyte iba na taký účel prechodného pobytu, ktorý vykonával najmenej šesť mesiacov pred zánikom poskytovania dočasného útočiska a vykonáva ho aj čase podania žiadosti o vydanie dokladu o pobyte. Táto podmienka má eliminovať špekulatívne konanie niektorých cudzincov a podporiť tých, ktorí sa integrovali do našej spoločnosti, čo možno vyvodiť aj z toho, že dlhšiu dobu (šesť mesiacov) sa venovali konkrétnej činnosti na našom území.    
· K odsekom 5 až 8 – navrhuje sa okruh dokladov, ktoré bude musieť štátny príslušník tretej krajiny priložiť k žiadosti o vydanie dokladu o pobyte. Pôjde o doklad preukazujúci účel pobytu, ubytovanie na území Slovenskej republiky a doklad potvrdzujúci bezúhonnosť. K žiadosti bude samozrejme potrebné predložiť platný cestovný doklad, čo je základná podmienka na získanie prechodného pobytu. Vzhľadom na to, že nebude možné vo všetkých prípadoch overiť, že štátny príslušník tretej krajiny vykonáva v čase podania žiadosti o vydanie dokladu účel pobytu, v prípade, ak policajný útvar ex post zistí, že štátny príslušník tretej krajiny túto podmienku nesplnil, pobyt mu bude zrušený. 
-    K  odseku 9 – z dôvodu  odbúrania  administratívnej  záťaže policajný útvar neprijme neúplnú žiadosť ale poskytne štátnemu príslušníkovi tretej krajiny písomnú informáciu o chýbajúcich dokladoch.
-    K odseku  10 – napriek dĺžke  prechodného  obdobia  sa predpokladá výrazný nápor na oddelenia cudzineckej polície. Aj keď pôjde o žiadosti odídencov „iba“ o vydanie dokladu o pobyte, vzhľadom na to, že vydaním dokladu bude prechodný pobyt udelený, policajný útvar potrebuje dostatočný čas na vyhodnotenie splnenia podmienok prechodného pobytu vrátane vykonania bezpečnostných previerok. Navrhuje sa, aby mal policajný útvar na posúdenie splnenia podmienok 60 dní od prijatie žiadosti; v rovnakej lehote policajný útvar oznámi žiadateľovi, či splnil podmienky na vydanie dokladu o prechodnom pobyte. 
· K odseku 11 – doklad o pobyte vydá policajný útvar v lehote 30 dní odo dňa zaslania oznámenia o splnení podmienok štátnemu príslušníkovi tretej krajiny. Vydaním dokladu bude prechodný pobyt udelený na dobu podľa platnosti dokladu o účele pobytu; ak nebude mať doklad o účele pobytu obmedzenú platnosť, prechodný pobyt bude platiť dva roky.
· K odseku 12 – v prípade nesplnenia podmienok na vydanie dokladu o pobyte policajný útvar žiadosť zamietne a štátnemu príslušníkovi tretej krajiny písomne oznámi dôvody zamietnutia žiadosti.  
· K odseku 13 – aj keď sa väčšina odídencov nachádza na území Slovenskej republiky dlhší čas, vzhľadom na to, že pri ich príchode bolo bezpečnostné hľadisko ich pobytu na našom území posudzované iba na základnej úrovni, navrhuje sa, aby sa pred získaním dokladu o prechodnom pobyte vyjadrila k ich prechodnému pobytu Slovenská informačná služba aj Vojenské spravodajstvo rovnako ako v štandardnom konaní na udelenie prechodného pobytu. 
· K odseku 14 – vzhľadom na veľký počet registrovaných odídencov na území Slovenskej republiky a predpokladaný počet odídencov, ktorí požiadajú o vydanie dokladu o pobyte, sa navrhuje, aby tak mohli urobiť v skrátenom režime už po nadobudnutí účinnosti zákona, čím sa tento počet rozloží na dlhšie časové obdobie a záťaž na policajné útvary bude postupná.  

K bodom 84 a 85 (príloha č. 2 bod 12 a 19)
Dopĺňa sa zoznam prebraných právne záväzných aktov Európskej únie.


K článku II  (Zákon č. 40/1993 Z. z. o štátnom občianstve Slovenskej republiky)  

K bodom 1, 4, 5 a 8 (§ 7 ods. 1 písm. h), § 7 ods. 2 písm. j), § 7 ods. 8, § 8a ods. 5)
Vzhľadom na skutočnosť, že uvedené ustanovenie upravuje udelenie štátneho občianstva potomkom bývalých československých občanov, ktorí nežijú na území Slovenskej republiky a ani tu žiť v prevažnej väčšine nebudú, nie je dôvod podmieňovať udelenie štátneho občianstva Slovenskej republiky povoleným pobytom, nakoľko ide o nadbytočnú administratívnu záťaž tak pre žiadateľov, ako aj pre štátne orgány konajúce vo veci.

K bodom 2 a 3 (§ 7 ods. 2 písm. h) a i))
Ide o legislatívno-technickú úpravu.

K bodu 6 (§ 8 ods. 3 písm. e))
Ide o sprecizovanie daného ustanovenia.

K bodu 7 (§ 8 ods. 3 písm. k))
Dopĺňa sa predloženie požadovaného dokladu v súvislosti s ustanovením § 7 ods. 8 zákona uvedeného v bode 4.

K bodom 9 a 10 (§ 9 ods. 17 a 18)
V záujme operatívneho zaznamenávania nadobudnutia cudzieho štátneho občianstva do príslušných informačných systémov verejnej správy sa navrhuje uvedenú kompetenciu zveriť okresným úradom v sídle kraja, ktoré sú príslušnými orgánmi na evidenciu straty štátneho občianstva zo zákona a orgánmi rozhodujúcimi o prepustení zo štátneho zväzku Slovenskej republiky, preto je účelnejšie delegovať aj túto evidenčnú agendu z ústredného orgánu štátnej správy na tieto regionálne orgány štátnej správy, ktoré môžu operatívnejšie komunikovať s fyzickými osobami, ako aj zastupiteľskými úradmi Slovenskej republiky v rámci tejto agendy. 

K bodom 11 a 12 (§ 9a ods. 1 písm. c) a e))
Ide o racionalizáciu procesu a odbúranie administratívnej záťaže, nakoľko osoba, ktorá prevezme listinu o udelení štátneho občianstva Slovenskej republiky, nemôže v súčasnosti priamo požiadať o vydanie dokladu totožnosti, ale musí najskôr žiadať o vydanie osvedčenia o štátnom občianstve Slovenskej republiky. Obdobne je to aj v prípade žiadosti o zápis matričnej udalosti do osobitnej matriky pred vydaním dokladu totožnosti. 

K bodom 13, 14, 16 a 17 (§ 9a ods. 2, 6, 13 a § 15 ods. 2)
Rozširuje sa možnosť podania žiadosti o vydanie osvedčenia o štátnom občianstve Slovenskej republiky na zastupiteľskom úrade Slovenskej republiky okrem osobného podania aj v elektronickej podobe alebo prostredníctvom poštovej prepravy. Definuje sa proces následnej elektronickej komunikácie medzi zastupiteľským úradom a okresným úradom v sídle kraja. Okresný úrad v sídle kraja bude zasielať vydaný doklad zastupiteľskému úradu v elektronickej podobe. Takto vydaný doklad sa žiadateľovi nebude vydávať. Ak pri podaní žiadosti o vydanie osvedčenia zastupiteľskému úradu žiadateľ výslovne uvedie, že má záujem o vydanie dokladu do jeho rúk, v tom prípade okresný úrad v sídle kraja zašle vydaný doklad zastupiteľskému úradu na príslušnom tlačive prostredníctvom poštovej prepravy. Analogicky tento postup bude platiť aj pri podaní žiadosti o vydanie potvrdenia o štátnom občianstve Slovenskej republiky. 

K bodu 15 (§ 9a ods. 12 prvá veta)
Rozširuje sa možnosť podávať žiadosť o vydanie potvrdenia o štátnom občianstve Slovenskej republiky k ľubovoľnému dátumu, ktorý uvedie žiadateľ vo svojej žiadosti.

K článku III (Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky)

Úprava nadväzuje na novo navrhované ustanovenie § 9a ods. 1 písm. e) zákona o štátnom občianstve Slovenskej republiky, ktoré je predmetom tohto legislatívneho procesu. Ide o racionalizáciu procesu a odbúranie administratívnej záťaže, nakoľko osoba, ktorá prevezme listinu o udelení štátneho občianstva Slovenskej republiky, sa nemôže v súčasnosti priamo prihlásiť v obci na trvalý pobyt, ale musí najskôr žiadať o vydanie osvedčenia o štátnom občianstve Slovenskej republiky. Prijatím tejto úpravy sa odbúra jeden krok a občan bude môcť v lehote do 90 dní odo dňa prevzatia listiny o udelení štátneho občianstva s touto realizovať prihlásenie na trvalý pobyt v obci. 
K článku IV (zákon č. 480/2002 Z. z. o azyle)
V súvislosti s úpravou pobytového statusu odídencov po zániku dočasného útočiska v § 131o zákona č. 404/2011 Z. z. o pobyte cudzincov sa navrhuje, aby príspevok za ubytovanie odídenca bolo možné poskytovať oprávnenej osobe iba počas vyhlásenia dočasného útočiska.

K článku V (Zákon č. 5/2004 Z. z. o službách zamestnanosti)

K bodu 1 (§ 12 písm. u))  
V súvislosti s transpozíciou čl. 9 smernice Európskeho Parlamentu a Rady (EÚ) 2024/1233, z 24. apríla 2024 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (Ú. v. EÚ L, 2024/1233, 30.4.2024) sa navrhuje doplniť kompetencia Ústredia práce sociálnych vecí a rodiny zverejňovať na svojom webovom sídle informácie o postupoch pri vybavovaní potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, a potvrdenia o možnosti obsadenia voľného pracovného miesta.

K bodu 2 (§ 21a ods. 10 písmeno c))
Návrhom sa zjednocuje postup posudzovania obdobia nezamestnanosti pri rušení potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, za účelom odňatia prechodného pobytu Modrá karta EÚ s jednotným povolením. Obdobie nezamestnanosti sleduje policajný útvar.

K bodu 3 (21b ods. 4 písm. f))
Na základe poznatkov aplikačnej praxe sa navrhuje doplniť nová podmienka na vydanie súhlasného potvrdenia o možnosti obsadenia voľného pracovného miesta pre štátneho príslušníka tretej krajiny, ktorý pracuje na základe udeleného národného víza v záujme SR 
a môže podať žiadosť  o udelenie  prechodného pobytu na účel zamestnania iba k tomu istému zamestnávateľovi, ako je uvedený v národnom víze.

K bodu 4 (poznámka pod čiarou v § 23a ods. 1 písm. t)
Návrhom sa v poznámke pod čiarou k odkazu 28aa precizuje oprávnený pobyt štátneho príslušníka tretej krajiny, ktorý úspešne absolvoval štúdium na strednej škole alebo štúdium 
na vysokej škole na území Slovenskej republiky a má voľný vstup na slovenský trh práce.

K bodom 5 a 6  (§ 72 au ods. 1 a 4)
Nadväzne na navrhovanú úpravu § 131k ods. 1 v zákone č. 404/2011 Z. z. sa navrhuje sa doplniť prechodné ustanovenie počas trvania mimoriadnej situácie vyhlásenej v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny a to tak, že platnosť potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, potvrdenia o možnosti obsadenia voľného pracovného miesta a povolenia na zamestnanie, ktorá by inak uplynula počas mimoriadnej situácie vyhlásenej v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny (ďalej len „mimoriadna situácia v súvislosti s konfliktom na Ukrajine“), sa predlžuje do uplynutia dvoch mesiacov odo dňa odvolania mimoriadnej situácie v súvislosti s konfliktom na Ukrajine avšak najdlhšie do 15. júla 2027.

Ďalej sa navrhuje, že zamestnávateľ môže počas mimoriadnej situácie v súvislosti s konfliktom na Ukrajine a v období dvoch mesiacov po odvolaní mimoriadnej situácie v súvislosti s konfliktom na Ukrajine zamestnávať štátneho príslušníka tretej krajiny na rovnakom pracovnom mieste aj počas konania o obnovenie prechodného pobytu na účel zamestnania avšak najdlhšie do 15. júla 2027.

K bodu 7 (§ 72bc)
Nadväzne na prechodné ustanovenie súvisiace so zánikom poskytovania dočasného útočiska v súvislosti s ozbrojeným konfliktom na území Ukrajiny v zákone o pobyte cudzincov v prechodnom ustanovení sa navrhujú upraviť podmienky zamestnávania štátneho príslušníka tretej krajiny, ktorému sa  poskytovalo dočasné útočisko v súvislosti s ozbrojeným konfliktom na území Ukrajiny.
Navrhuje sa, aby odídenci po zániku poskytovania dočasného útočiska mohli kontinuálne pokračovať v zamestnaní, budú mať voľný vstup na trh práce. Podmienkou bude, že odídenec bol zamestnaný na území Slovenskej republiky najmenej šesť mesiacov bezprostredne pred zánikom poskytovania dočasného útočiska v súvislosti s ozbrojeným konfliktom na území Ukrajiny a naďalej je nepretržite zamestnaný. Zároveň sa navrhuje, aby odídenec, ktorému sa poskytovalo dočasné útočisko najmenej šesť mesiacov bezprostredne pred zánikom poskytovania dočasného útočiska a bude mať vydaný doklad o pobyte na účel zlúčenia rodiny, bude mať voľný vstup na slovenský trh práce. Cieľom návrhu je stabilizácia a integrácia osôb, ktoré už sú na území SR a majú tu rodinné väzby. Rovnaké podmienky na vstup na trh práce sa navrhujú aj pre odídencov, ktorí budú mať vydaný doklad o pobyte na základe žiadosti podanej  od 15. júla 2026 do skončenia poskytovania dočasného útočiska.


K bodom 8 a 9 (Príloha č. 4) 
Navrhuje sa úprava zoznamu prebraných právne záväzných právnych aktov Európskej únie.

K článku VI

Vzhľadom na transpozičnú lehotu a potrebnú legisvakanciu sa účinnosť zákona navrhuje na 15. júla 2026 okrem čl. I bod 65, ktorý nadobúda účinnosť dňom spustenia európskeho systému pre cestovné informácie a povolenia ETIAS.



Vo Veľkom Záluží dňa 25. marca 2026




Robert Fico, v. r.
predseda vlády Slovenskej republiky

